Biahalnak : Phunglam nih aho pawl i tuahmi sualpalhnak hi dah sualpalhnak ah chia loin a ngaihthiam hna mi an um el maw? – Hakha Cherry\nBiahalnak : Phunglam nih aho pawl i tuahmi sualpalhnak hi dah sualpalhnak ah chia loin a ngaihthiam hna mi an um el maw?\nLehnak : A tanglei mi pawl i tuahmi sualpalhnak cu phunglam nih sual ah a pompiak hna lo.A.Kum 10 a tling rih lo mi ngakchia tuahmi sualpalhnak cu phunglam nih sualpalhnak ah a pompiak hna lo. Child Rights Law S.78 a\nFianhnak Mah phunglam caangţhen nih kum 10 a tling rih lo mi ngakchia a si ahcun sual a si lo tiah fianghlang in a chim.Kum 10 tanglei ngakchia cu a chia, a ţha, a dik, dik lo timi thleidan khawhnak lungthin an ngeih rih lo ca mahti hin ngaihthiam nak a peknak a si.Upa nih kum 10 tanglei ngakchia kha sualnak tuah dingin a fial a si ahcun ngakchia cu a sualnak ngaihthiam a si lai nain a fialtu Upa cu amah bak nih sualnak a tuah bantuk in a bia ceihpiak a si lai.\nB. Kum 10 – 12 karlak ngakchia nih a tuah lio ah a tuahmi kha zei a si ti a hngalh khawh lo ahcun sualnak a tuah zong ah punglam nih sualpalhnak ah a pompiak lo. Child Rights Law S.78 b\nTahchunhnak Kum 10 ngakchia kha Dawr ah a kal. Dawr chungah changreu pakhat aa laak i a kal diam. Mahti a laak mi cu thilfir a si timi a fiang lo. Fir ah a ruat lo. A khuaruah khawhnak nih a tlinh lo ca ah thil a fir mi cu sual ah pompiak a si lai lo.\nC.A tuah lio ah ka tuahmi hi zei dah a si, zei bantuk dah a chuak kho, a dik/dik lo, phungkalh a si maw/si lo ti bantuk ruat kho lo tiangin a mawlhmi nih a tuahmi sualnak zong phunglam nih sualnak ah a pompiak lo. Penal Code S. 84.Fianhnak Mah caang hi a tuah lio ah a lung a mawlh i a dik/dik lo hngal kho lo tiangin a hrutmi pawl ca ngaithiam nak a si.\nD. Amah hngalh loin asiloah lungtlinnak um lo bu in mi nih an tuahter/dinter ruangah a ri i a tuah lio ah zei dah a si, zei bantuk dah a chuak kho, a dik/dik lo, phungkalh a si maw/si lo ti bantuk ruat kho lo tiangin a ummi nih a tuahmi sualnak zong phunglam nih sualnak ah a pompiak lo. Penal Code S.85\nFianhnak Mah caang hi mah duhnak tel loin hramhram in mi nih dinter ruangah a ri tuk i a lung a mawlh lio ah sualnak a tuah a si ahcun ngaihthiamnak a si.\nE.Punglam nih a pek mi mah le mah i runvennak ning in tuah mi sualnak zong sual ah pompiak a si lo. Penal Code S. 96 Mi pakhatkhat nih velh a kan timh tikah tlik thengmang a herh lo. Dir i rak i runven khawh a si. Velh a kan timtu nih a kan velh khawh lo ding tiang rak i ven khawh a si. I hum loin nan tli lai timi phung ah a um lo. Tlik zong ah velh a timtu nih vel loin a um lai ti khawh a si lo.The King V. Hla Maung. 1946 RLR,50 Credit-Salai Thangpi\nHakha ah Inn zuar ding kan nei.\n20-12-2020 Sunday Kan hnu zerh pini ah Lai Peng Thang(8) le Cung Bawi Bik(8), Bungtuah khuami, Senthang, Hakha peng fa phir hna caah bawmnak


President caah thawngtha bak si ko; Pathian nih a dirpi ning a lang thluamah cang ko hi\nPathian nih Trump a dirpi nih a lang chin lengmang cang ko hi. Catholic nih an nih bohchantuk mi le a lar ngai mi le mi nih an uar ngai mi nih President Trump ca a kuat. President Trump kongah kan thei tambik le rel tambik cu soiselnak le thangchiatnak lawngte si. Coronavirus si seh, Minak pa thinak si seh, thil dang dang kong zongah Trump soiselnak le thangchiatnak kong lawngte a si\nCarlo Maria Viganò, Catholic archbishop nih President ca a kuat. Carlo Maria Viganò nih cun Coronavirus pandemic le George Floyd protests a tlung mi hi President Trump re-election caah buainak pakhat a si bantuk in a thei. Ca a kuat mi cu-\n“Society ah hin Mr President lam pahnih in a kal mi kan um, mah thil pahnih hi zeitik caan poah ral a si zungzal mi a si, zeitik caan poah arem khawh ti lo ding mi an si. Society pakhat cu Pathian lei lam zulh ah a kal mi a si. Society pahnihnak cu Setan lei ah a zul mi lam, le rawngbawl tu hna hi an si. Society pahnih nak hi buainak le i soiselnak a kawl peng mi an si.\nMi rian ttuan mi poah soisel le thangchiat lawngte hi an rian a si. Zeitik caan poah ah mi fakpi in phomh hmang mi le mi zeirel lo mi hna, an pawngah zeihman thil tha tuah zong ah a thei thiam lo mi hna an si. Mah Covid zawtnak a chuaknak zong hi ahnuah a vun fiang te ko lai. Mah bantuk in minung akan buaitertu ruang hi thei a si hrim ko lai\nMah rai hi dawnnak caan a phan te ko lai. Mah bantuk minung cungah buainak a tlungtertu hi thei lo in kan um lai lo. Mah bantuk minung cungah buainak le harnak a tlungtertu cungah thil pakhat khat cu a tlung te hrim lai. Mi cheu nih cun BLM street Protests hmang in Presidential election ah Re-election lonak ding caah lam an kawl i, natein Presidential elections hlawhtling ter lo i mah bantuk i timnak a ngei mi Deep State pawl hna nih an nih tim mi hi a tlamtling lai lo\nViganò nih President Trump cu deep church pawl nih an kal tak lo ning a vun fiangter tthan i, Pope John Paul II zuk le St. John’s church Washington, D.C. hma ah Bible keng bu in hmang a thlak mi a soiseltu hna cu fakpi in a phomh tthan hna\nMah Deep state pawl vawlei cungah anmah lawng lawng cungnungbik ah a ruah mi hna nih hin (New World Order) ram dang vialte cungah keimah hi ka thawngbik ti bantuk in midang thil tuah mi poah an soisel. Khrifa dik nih cun mi nih Pathian a hmuh ning le a biak ning hi i soisel le thangchiatnak caah an hmang bal lo. Khawi hmun ah si seh, School ah zong, Church ah zong mi kip nih minung kan sinak kan langter ning hi a khat cio lo; tiin President Trump cu fakpi in a dirpi. Credit-President Twitter\nBe the first to comment on "President caah thawngtha bak si ko; Pathian nih a dirpi ning a lang thluamah cang ko hi"


Kum Tlinglo Hngakchia Minung 22 Hremnak Phunphung Tuah In Phaisa Kawltu Hna An Tlai Hna – Chuncha News\nKawlram Dagon sake-Kaan ah License nei loin tuahmi Lo-țah-yah pauk see zuarnak le sehzung pakhat a um. Taluk hna nupa nih neihmi a si i cuka cun kumtling lo ngakchia tampi rianhrang an țuan ter hna. An hrem pah hna. An hrem lengmang mi pa pakhat kha a celh tilo caah a zaam i pawngkam minung bawmh a hal hna nak in hi kong hi biatak tein an vun zuan hnawhnak hi si. Rianțuantu ngakchia 22 le a cawng tuhna 3 cu palek nih an khamh khawh cang hna.\nNikhat ah nazi 17 hrawng hi rian an țuan ter hna i rawl zong țhițha tein an pe hna lo. An hrem pah hna pin ah sexual harassment zong an tong, tisi. Rianțuantu hna chung ah minung 10 cu Covid-19 possitive an si. Nu Nu pa 9 le Pa pakhat an si i kum 12-18 kar tete an si hna. Mah seh-zung zong si in an kah i khar a si cang. Ngakchia pakhat nih rawl ka ei lonak ni 5 si cang. Inn chung zong ah a dang ngakchia an um rih, tiah midang sin ah a chimh hna.\nInn cu palek nih an kulh i an ven caah luh khawh a ngah lo. A chung ah ngakchia dang rih ding hi kan duh lo caah mipi thazaang he inn kan rak kulhnak si, tiah Kyaw Thu Aung nih nizan ah a chim. Palek pawl le mipi kar ah buainak zong a rak um ti theih a si. An sehzung zong vun luh hin a thur hnawm tuk pin ah a rim a chia i mah bantun hmunhma tuahmi pauk see cu ngandamnak zong si lai lo. Ngakchia pawl zong nih celh ding a silo, tiah a chung a va lut mi pakhat nih a chim. Source: Irrawady:Glaxy news\nDonal Trump nih Ka Tei Cang Vote Rel Ti Hlah Uh Tiah Nawlsen Hnuk In A Auh Pi


March thla tiang caah Cawbuk khuabawi an thim than – Onlinenungak\nMarch thla tiang caah Cawbuk khuabawi an thim than\nMarch thla tiang caah Cawbuk khuabawi an thim than. Hakha khuapi Cawbuk sang khuabawi caah Pu Thla Uk an thim. Pu Thla Uk hi caan kar lak caah Pu Taung Lwin he an zuam i Pu Thla Uk nih a tei caah thla 5 chung tuan chung ding in Pu Thla Uk cu thim a si.\n“A ra lai mi March thla ah khin Cawbuk sang khuabawi thimnak kan tuah than te lai” tiah cawbuk khua pa pakhat sin in thawng kan theih. Chin Broadcasting Network\nPu Trump nih a hruai mi hna i Wifi password an tuah mi cu mipi a lomh ter bak hna hih\nNovember 3 i tuahmi US rampi ithim nak cu zumh lo nak thil phunphun tampi ruang ah tuchun nitiang a buai peng rih. Mainstream media tamdeuh nih cun Joe Biden nih teinak a co tiah an au pi i a thu lio mi President Donald Trump lei zong in vote fir i i hlen nak ruang ah kan cah lo nak a si tiah a au pi ve.\nCu bantuk in an buai cuahmah lio ah Pu Trump nih cun State Republican Senator hrang ah boruak tleih nak a neih i a mah hruainak Georgia ah mipi i hmuhton nak an nei. Cuhmun ah cun thawngpang va thei ding i a kal Mainstream media pawl cu Trump team pawl nih cun WiFi password phundang ngai an va tuahpiak hna.\nHi kong he pehtlai in,Trump campaign i senior adviser Jenna Ellis nih cun “Georgia pumhkhawm nak i WiFi password a tuahtu @TeamTrump pawl nan ti ṭha tuk. Fake news media pawl nih WiFi an hman duh a si ah cun, mah hi password an tial a hau tiin, Twitter ah ca a tial i, Press WiFi: SSID – Make American Great Again, PassWord – RiggedElection! tii tial mi caphek hmanthlak cu Twitter ah a thlah.\nTwitter hmanthlak post mi cu a like tu Thawngthum reng lo an um i, WiFi min ah “Make American Great Again” ti i an hmanmi le password ah “RiggedElection” tiih an hman mi cu mipi nih an lomh tuk hringhran.\nMipakhat nih cun “Hithil hi tuah a phu hrimhrimi. A dik lomi election timi he ai pehtlai mi, thawngpang an tial duh loh nain, tuah cun an duh lo zong ah an tial a hau. WiFi password ka hmuh mi lak ah a ropui cem a si lai tiah” a ti.\nMipakhat zong nih “adiklomi election ti sawhsawh long in a za loh. Satan lei i a ṭang mi mihrokhrawl pawl i tuah mi election timi password hmang deuh ding an si nain” tiah a tial. (Twitter)


Thantlang Peng NLD Upa Cu An Lungre Thei Tuk Cang Hih – Chin 11 News\nThantlang Peng NLD Upa Cu An Lungre Thei Tuk Cang Hih\nAtu hi Thantlang NLD pawl cu zohfelnak an tuah cang hna. Thantlang peng NLD nih thimnak ah teinak ahmuh khawhngak hnga Company lei nih tangka in bawmhnak an tuah mi kongah hlathlai hram an thawk ang hna tiah theih a si.\nKum 2020 kawlram thimnak ah NLD nih teinak a hmuhnak dingah hruatiu cu rampi huap in siseh, State huap in siseh, Peng huap in siseh i thim cio te tawlrel cio a si.\nAtu hi Thantlang peng chungah thil ningcang loin a kal ti cu a fiang ngaingai cang! Thantlang peng NLD nih teinak a hmuh kawhnak hgna dingah riantuan tu hna nih phungning loin thil an tuah ti cu a fiang chin lengmang!\nCucu Pyine NLD teinak hmutu committee hna nih kan chin ram ramkulh chungah teinak kan hmuh khawhnak hnga caah mi buin bawmhnak tangka lak ding le hman lo dingin tiin nawl an rak chuah!\nSihmanhsehlaw Thantlang peng NLD nih teinak an hmuh khawhnak dingah caah Tender bawmh Company 6 sin in bawmhnak an rak lak. pumpak sin zongin bawmhnak an rak lak. Cucu Thantlang Peng NLD chiarman minthut he online ah phozar a hung si cang aiai!\nCu kong he pehtlai in Bahu NLD tiang a hung phan cang. Bahu nih Chin ramkulh NLD nih tuanvo rak la ko uh! Cun a herhning in rak hlathlai uh an ti hna caah kan hlathlai cuamah lio hna si tiah Chin ramkulh NLD teinak hmuh khawh nak dingah committee hruaitu Salai ISacc Khen nih RFA sinah a chim. Credit: Thechinstar


CDM Tuah Ruang ah Ralkap nih an Tlaihmi Pa a Nunnak a Liam – Onlinenungak\nCDM Tuah Ruang ah Ralkap nih an Tlaihmi Pa a Nunnak a Liam\nMonywa khua i thingram lei zung ah rian a ttuanmi Ko Tun Htet Aung cu March 15 ah ralkap nih an tlaih i, a nunnak a liam tiah chungkhar thawng an thanh hna. Chungkhar nih a ruak vui ding in an vung lak tik ah cun a takpum le a hmai ah tukvelhnak hmaneh lawngte in a khat. The Chin Journal\nTuluk Cozah Nih Mifir Min Aung Hlaing Cu Ceilak In A Hrocer Cang\nNizan ah Yangon um Tuluk factory pawl hna ci mizei ti theih lo mi nih an khangh piak dih hna.hi meikangh nak ruangah minung tampi nih mei hma in hliam hma an tuar.cu chungah Tuluk ram mi hna zong hliahma a tuar mi ah an itel.hi kongah Chinese Embassy in Myanmar le Beijing hna nih cathanh an chuah ningah cun Min Aung Hlaing cozah nih hi thil a cang mi hi t’uanvo na lak lai.\nNaram chungah company le factory kan neih mi hna cu fel fai tein na zohkhenh awk a si.a ran nak in Yangon um Tuluk factory mei in a khangtu minung hna cu na tlaih hna awk an si lai.cucu phungning tein an cung ah dantatnak na tuah zawkzawk lai.Kawlram ah rian t’uan in khuasa, hmunkhuar mi Tuluk ram mi le sa hna cu an him khawh nak ding in t’uanvo na lak fawn lai.\nMyanmar cozah nih na ram chung/ tualchung buaibainak ruangah na ram chung um mi Tuluk factory rawh le mei in khangh a si mi cu na cungah kan lung a tling lo.na ram, tualchung buaibainak ruangah ramdang thilri na ram chung um mi hna rawk le hrawh an si ti nak hnga lo t’uanvo na lak awk a si tiah ralrinnak an pek tiah AAPP nih a chim.


Hi Ban Tuk Thawng Theih Hi Cu Poi Tuk E Chungkhar Pa Cem Cu Chungkhar Zawn Ruah Ah Ti In – Chintanbo\nJune 5, 2022 admin THAWNGPANG 0\nMizoram, kawnpui Bangla Veng ah Thih naak an tong. Kawnpui bangla Veng ah khuasa mi Pu Lalduhkima cu thing ah i an riah naak ah an thing ah ding mi thing tum lian pi nih a denh caah a hmun ah a nunnaak a liam tiah thawng theih a si. Hi ti bangla veng i thihnaak an ton naak kong he pehtlaiin Branch YMA president Pu F.Vanlalhruaia nihcun hi tihin a chim.\nNizaan cacawn ningani chuun suimilam 10:30AM hrawngah khan thil hi a cang mi a si i, Pu Lalduhkima le a hawipa hi thing at dingin an kal i an thing ah ding hi feet 12 in an tan i an thing ah dingmi hi a lian ngai mi a si i minung pakhat lawng nih cun tthial kaam khawh phun a si lo.\nCu ti an thing ah ding mi hri hrual in ttheng cungah an hlaan hnu i a um daang a fek cang ruah tiah an ruah hnu ah hin ruahlo piin thing tum hi a pelh i thing tum nih hin Pu lalduhkima hi a tlaak hnawh caah a ke ah a danh hma sa i cu hnu ah thing tum nih cun pu lalduhkkima hi a keng ah a va nenh.\nA hawipa nih hin a thazaang dihlak chuah in thingtum hi tthial kaam ai zuam nain a mah lawng nih cun zeiti hmanh in a thawn khawhlo caah a rian ran naak in khua ah a va kal i mipi a va chimh hna i a rianran naak in anva kal cawlh nain pu Lalduhkima hi a nunnaak a rak dih cang tiah a chim. taantaak mi chungkhar Bawipa nih hnem ko hna seh.\nThawngdang relchap, Tangka Le Chungkhat Ngeihlo Ruangah Sikhan Te Hmanh A Kal Kholo Mi Malaysia Khuasa Myanmar Nu Inn Ah A Nunnak A Liam. Malaysia ram Port Klang khua ah hlawhfa in khua a sa mi Myanmar rammi nu cu an inn hlannak chungah a nunnak a liam. Hi Myanmar nu hi Daw Nwe Yi timi kum 52 minung a si.\nDaw Nwe Yi hi zunthlum zawtnak in sau nawn a zaw cang mi a si i rian a ttuan khawhlo nak zong a sau ngaingai cang. Amah hi sikhan i piahnak tangka zong a ngeihlo pinah chungkhar naihniam Malaysia i a ngeih hnalo caah a celh na loin a zawtnak cu inn te ah a rak i in.\nCubantuk a zawtnak in cun nihnin June 2 ah a nunnak a liam hi a si. An um ttimi a hawile nih a ruak kongkau ah chiattthat zohkhenhnak phu bawmh an hal hna i cu hna phu nihcun a ruak cu an va vui. Daw Nwe Yi hi Rakhine ramkulh Yanbae peng May Pone khuami a si tiah theih a si. Credit:LH\nSakhaan lak kahdohnak ah SAC ralkap 10 an thi, 4 a nung in an tlaih hna, 2 nih bom an i lamh. KNU battalion 6 a ummnak Dupala pengkomh ah mipi hriamtlai phufonh hna kahdohnak an tuah hnu 2021 December 15 Laykaykaw kahdohnak thok in May 31 tiangah SAC ralkap sakhaan 3 le hriam tampi chuh khawh an si tiah NUG nih a thanh. Thaebawbo sakhaan a la khotu KNU/ KNLA, KNDO, PDF le a dang hawikomh phu hna sinah NUG Ministry of Defense nih a kuatmi ah atu bantuk in langhter a si.\nPhufonh hna hi kahdohnak chungah a luancia May 18 ah ral nih kum 30 hrawng an rak lakmi Thaebawbo sakhaan cu an lak khawh lawng si loin hriam phun 15, kuan phun 7,000 leng fim khawh a si. Sakhaan lak kahdohnak ah SAC ralkap 10 an thi, 4 a nung in an tlaih hna, 2 nih bom an i lamh i hriamngan he hme he tampi fim khawh a si khawh tiah KNLA nih a chim.\nSAC ralkap nih vanlawng in kah a rak bawmh hna caah KNLA lei in hriamtlai 2 an nunnak a liam i 4 an i hliam tiah a thanh. Myanmar ram ah hramhram in uknak lak a si hi kum khat leng a rau cang i cu chungah ramkhel lei buainak he Sipuazi, Zatlang nun, Ngandamnak lei a lamkip in a ṭum chuk i SAC ralkap le mipi hriamtlai karlak ah kahdohnak a fak fawn.\nHramhram in uknak lak a si hnu kum khat leng caan chungah SAC ralkap 14,890 an thi i hliamhma a tuarmi 4,814 an si tiah NUG Ministry of Defense nih a thanh. Atu bantuk in langhtermi cazin hi 2021 June 1 in 2022 May 17 tiang lak khawhmi a si i a taktak ah a thimi an tam deuh lai tiah a langhter. the Chinland Post


Biden cu:USA chim lo miphun dang’President hman nih USA’ President asi ding cu an duh tilo hi. – Lai Lungrawn Post\nRussia President Putin hi tutan media nih an thimmi le teinak hmutu ah an phuanmi President- Elect President tiah an kawhmi Biden hi US President ah ka cohlan kho rih lo a ti. Hi kong hi tuni sunday khan a chim. Fiang tak tak in a hi kong hi a chim. Vawleicung ram tam deuh nih cun Biden hi lawmhpinak ca an kuat ngai cang hna. Asinain Russia nih Biden hi lawmhpinak ca a langhter lo.


I RALRING UH DR NGUN CUNG LIAN NIH A BIACHIM A THLEN CANG – The Chinlung Post\nOctober 23, 2020 admin Knowledge 0\ncaah ram nih a herh mi asi lo. Satan hman rua Rul ruahnak Miphun le ram a cutu a dolhtu asi.\nRelchih:US nih National Symbol ah Mupi/eagle an hman. Chin miphun nih kan National Symbol ah Vakok kan hman ve. US ah Political Party ngan pahnih an um i Republican Party nih Vui/elephant an hman i, Democratic nih Donkey/laa an hman ve. Tulio hi Vui Party nih US/Eagle an aiawh tinak a si. US ah Vui Party (Republican) nih US Ram/Mupi an aiawh bantuk in Chin State ah Awtaw Party(NLD) nih Chin Ram/ Vakok an aiawh lio a si ve.\nVawilei cung Sovereignty State umtuning mit in zoh ahcun, NLD/USDP tbk Union Pi a huapmi Party hi National Party an si i, State le region te lawng a huapmi Party paoh hi “Regional Party” tiah auh le hngalh an si. Political Party paoh hi, a min a biapi lo. A logo/Symbol zong a biapi lo. A dirhtu le a chung ah a ummi hruaitu hi biapi an si. Hruaitu an biapit nak cu Chin miphun chung in Chinmi hremtu/hrawhtu dictator an chuak kho i, Chin miphun chung in hruaitu lila hi Chin Ram hrawktu an si kho ve ko.\nVawlei cung tuanbia ah Dictators tampi hna khi, anmah miphun lila cung ah ningcanglo uktu an si. Cucaah Political Party cu, a min le a symbol a biapi lo. A chung ah a ummi hruaitu upa hna khi biapi an si. Cucaah, NLD an si ah an symbol awtaw a biapi lo. Ahodah hruaitu a si i, a chung ah MP a tling hnga dingmi upa pawl hi biapi in zoh an herh.\nCun, CNLD zong hi an symbol Vakok a biapi lo. A chung ah hruaitu le MP a tling hnga dingmi upa khi biapi an si ve.Zeibantuk Party ahdah hruaitu ttha an um? A dingmi an um? An minung hi zumh awk an tlak maw? tbk hi biapi in zoh ding an si deuh. Note: Awtaw le Vakok tbk Symbol ah a buaimi “lukmalak” caah ka von thai ta. Credit: Zasang Cinzah


Thawngchia taktak:Hakha ah meithal puah thawng pehtlai in a thang hakha mipi thin phang in an um? – Lai Lungrawn Post\nSeptember 4, 11:00 PM in atu 11:50 PM tiang Hakha hmun tam nawn ah meithal puah thawng pehtlai in a thang, Sang tam nawn ah a puak rua tiah khuami nih an chim Hi kong ah, “Zungkip fonh (Suhpawng zung) pawng ah a puak a ti mi an um. Economic Bank pawng ah a ti mi an um. Cozah Zung pawng ah a ti mi an um. Khuathar BOC pawng ah a ti mi an um. Nawi kuang lei ah a ti mi an um i Khuahlun Na-Ta-La lei ah a ti mi an um ca ah khoikazawn set ah a puah hngalh a si lo i Hakha Sang kip ah puah dawh a si ko,” tiah khuami hna nih The Hakha Times ah an chim cio.\nMeithal aw hi a tlawm bik zuun 50 in 100 kar a si lai. Pehtlai in a thang nain khoika Sang pawl set ah dah a puah, zeiruang ah ti a fiang kho rih lo catial tu le laknak the hakha times.\nBreaking News:PDF Tedim nih khua a hel mi palek an kah hna i bo khat pa an hliamh.


A Hmaanmi Biaknak Kha Ṭanh - Jehovah Tehte Hna Zung Web Site\nA Hmaanmi Biaknak Kha Ṭanh\nMilem hmannak he aa tlaiin Baibal cawnpiakmi cu zeidah a si?\nBiaknak puai hna kha zeitindah kan hmuh?\nMidang lungfahter loin na zumhnak kha zeitindah na fianter khawh?\nNa inn pawng mi vialte nih sivai aa telmi an ei sual kha na hmuh hei ti u sih. Mi pakhatkhat nih nan umnak ah sivai aa telmi thil kha a thli tein a rak hlonh caah atu cu nunnak caah ṭihnung a si. Cu tikah zeidah na tuah lai? Na si khawh ahcun naa ṭhial lai ti cu a fiang ko. Sihmanhsehlaw naa ṭhial hnu hmanhah ‘sivai aa telmi kaa ei sual ve hnga maw?’ tiin a biapimi biahal awk na ngei lai.\n2 A hmaan lomi biaknak he aa tlaiin cuticun a si ve. A hmaan lomi biaknak cu a thiang lomi cawnpiaknak le tuahsernak in a thurhnawm. (2 Korin 6:17) Cu ruangah a hmaan lomi vawlei cung biaknak vialte a simi “Babilon Khualipi” chungin chuah cu a biapi. (Biathlam 18:2, 4) A chungin khan na chuak cang maw? Na chuah cang a si ahcun kan in lawmh. Sihmanhsehlaw a hmaan lomi biaknak in chuah le i ṭhen men in a za lo. Hitin bia i hal: ‘A hmaan lomi biaknak he aa tlaimi thil cheukhat ka ngei peng rih maw?’ Tahchunhnak cheukhat zoh u sih.\nMILEM LE HRINGSORTU BIAKNAK\n3 Mi a cheu cu an inn ah milem asiloah milem chiahnak hrawl kha kum tampi chung an i chiah. Nang tah naa chiah maw? Naa chiah a si ahcun cu bantuk mit hmuh bawmtu loin Pathian sin thlacam kha naa ziak men lai lo i lung awṭawm in na um kho men. Cu thil lak i a cheukhat hmanh kha na tlaih chan peng rih men lai. Sihmanhsehlaw Pathian nih zeitindah amah biak ding a si kha a kan chimh i hmanthlak hmangin biak a duh lo tiah Baibal nih a kan cawnpiak. (Exodus 20:4, 5; Salm 115:4-8; Isaiah 42:8; 1 Johan 5:21) A hmaan lomi biaknak he aa pehtlaimi na thilri vialte na hrawhnak thawngin a hmaanmi biaknak kha na ṭanh khawh. Mah thil pawl kha Jehovah hmuh ningin “fihnung” in na hmuh lai ti cu a fiang.—Deuteronomi 27:15.\n4 Hringsortu biak zong hi a hmaan lomi biaknak ah hmuh a si. Baibal an rak cawn hlan ahcun cheukhat nih mithi cu thlarau ram ah an um i harnak a kan pek khawh asiloah a kan bawmh khawh tiah an zumh. Nang zong a thicia pupa lungton awkah heh tiah naa zuam ve men lai. Sihmanhsehlaw Ṭhen 6 nak ah na rak cawn cang bangin, mithi cu khuazei hmanhah an um ti lo. Cucaah annih he pehtlaih i zuam cu san a tlai lo. Dawtmi mithi pakhat sinin a ra tiah ruahmi bia vialte cu a taktak ahcun khuachia sinin a rami a si. Cu ruangah Jehovah nih Israel mi hna kha mithi he i chawnh lo awk asiloah thlarau thiamnak phun dang pakhatkhat tuah lo awkah a rak thlauh hna.—Deuteronomi 18:10-12.\n5 Milem hman le hringsortu biak cu hlan i na rak tuah tawnmi biaknak phunglam phunkhat a si ah tah zeidah na tuah khawh? Cu kong i Pathian hmuh ning kha Baibal ah rel law ṭha tein ruat. A hmaanmi biaknak ṭanh na duhnak kong kha Jehovah sinah nifa tein thlacam law amah bantuk ruahnak ngeih awkah bawmhnak hal.—Isaiah 55:9.\nCHRISTMAS—HMASA KHRIHFA NIH AN RAK TUAHLO\n6 Mi pakhat i a biaknak cu a hmaan lomi biaknak he aa tlaimi mi uar ngaimi puai hna ruangah a thurhnawm kho. Tahchunhnak ah, Christmas kha ruat hmanh. Christmas kha Jesus Khrih chuahni puai caah kan tuah tiah an ti i biaknak dihlak ti awk nih Khrihfa hna tuahmi puai tiah an ti. Asinain, kumzabu pakhatnak i Jesuh zultu pawl nih cu puai an rak tuah timi langhternak a um lo. Sacred Origins of Profound Things timi cauk nih hitin a ti: “Khrih a chuah hnu kumzabu pahnih tiang ahohmanh nih a chuah ni taktak kha an rak hngal lo i, mi tlawmte dah ti lo nih cun zei ah an rak rel lo.”\n7 A zultu pawl nih Jesuh chuah ni taktak kha an va hngalh hmanhah, mah chuah ni puai kha an rak tuah lai lo. Zeicahdah? The World Book Encyclopedia nih hmasa Khrihfa hna nih cun “chuah ni puai tuah kha khrihfa a si lomi hna tuah tawnmi puai a si tiah an ruah” tiah a ti. Jehovah a bia lomi uktu pahnih hna chuah ni puai lawng kha Baibal ah langhter a si. (Genesis 40:20; Marka 6:21) A hmaan lomi khuazing hna thangṭhatnak ca zongah chuah ni puai kha an rak tuah. Tahchunhnak ah, Rom mi nih May 24 ah Diana khuazing nu chuah ni puai kha an rak tuah. May 25 ah nika pathian Apollo chuah ni puai an rak tuah. Cucaah chuah ni puai tuahnak cu Khrihfa biaknak a si lomi he aa pehtlaimi a si.\n8 Kum zabu pakhatnak Khrihfa hna nih Jesuh chuah ni puai an tuahlonak a ruang dang a um rih. A zultu pawl nih chuah ni puai tuahnak cu zumhnak hrut he aa pehtlai ti kha an hngalh. Tahchunhnak ah, hlanlio Grik le Rom mi nih mi pakhat chuah ni ah khuazing pakhat a ra i a nun chung vialte kha a huhphenh tiah an zumh. “Cu khuazing cu cu pa he an chuah ni aa khatmi khuachia pathian he pehtlaihnak an ngei” tiah The Lore of Birthdays ( Chuah Ni Lei Hlanlio Phunglam ) cauk nih a ti. Jesuh le zumhnak hrut senghtlaihter in tuahmi zei chuah ni puai hmanh Jehovah nih a duh lai lo. (Isaiah 65:11, 12) Cu a si ah Christmas puai cu mi tampi nih zeitindah an hun tuah?\nCHRISTMAS A HRAM\n9 Jesuh vawlei cung a rak nun hnu kum a za in a rauh hnu tiang, December 25 ah Jesuh chuah ni puai an rak tuah lo. A ngaingai ti ahcun cu ni thla cu Jesuh chuah ni a si lo, a chuah ni cu October thla ah a si kha a fiang.* Cu a si ahcun December 25 hi zeicahdah an rak thim? A hnu ah, Khrihfa kan si aa timi cheukhat nih “mah ni thla kha siasal a biami Rom mi puai, ‘tei khawh lomi nika chuah ni puai’ he khahter duh” dawh an rak si. ( The New Encyclopædia Britannica ) Nika a tha a tlawm bik caan si dawh a lomi khuasik caan ah siasal a biami hna nih ni kha a khualtlawnnak in rak kir in lumnak le ceunak kan pe seh tiah puai an rak tuah. December 25 kha nika a kir ni a si tiah an ruah. Siasal a biami pawl kha biaknak i thleng hna seh ti in biaknak lamhruai tu pawl nih cu ni cu an cohlan i “Khrihfa” puai ni canter an i zuam.#\n10 Christmas tuahnak a hram a hmaan lo kha hlanpi in an rak theih. Cu puai cu Baibal ah a hram lakmi a si lo caah kum zabu 17 nak chungah England le American i ukmi ram cheukhat ah Christmas puai tuah kha an rak khenkham. Christmas ni ah rian ṭuan loin inn ah aa dinmi hna kha dan an rak tat hna. Asinain a rauhhlan ah cu phunglam hlun cu a hung chuak ṭhan i a thar cheukhat hmanh kha an rak fonh chap. Christmas puai cu mi tam duhmi puai a hung si ṭhan i ram tampi ah nihin ni tiang mi tam duhmi a si peng. Asinain Christmas cu a hmaan lomi biaknak he aa pehtlaih caah Pathian lungton a duhmi hna nih cun cu puai cu siseh, zumhnak hmaanlo in a hram aa thawkmi zei puai hmanh siseh an tuah lo.%\nLuti hor ah a tlami muṭhai kha char in na ei lai maw?\n11 A cheu nih Christmas ti bantuk puai pawl a hram aa thawknak cu zumhnak hmaanlo in aa thawkmi a si kha an hna a tla ko nain, cu puai pawl tuah cu a palh lo in an hmuh peng. A tak ti ahcun mi a tamdeuh nih cu puai pawl an tuah tikah a hmaan lomi biaknak kong kha an ruat lai lo. Mah puai hna nih khan chungkhar pawl hmunkhat i tonnak caanṭha kha a ser. Nang tah cutin na ruat ve maw? Na ruah a si ahcun, a hmaan lomi biaknak kha na duh caah si loin chungkhar na dawt caah a si men lai, cu tikah a hmaanmi biaknak ṭanh awkah naa harh kho men. Chungkhar hram a thawktu Jehovah nih na chungkhar pawl he pehtlaihnak ṭha ngeihter an duh kha zum. (Efesa 3:14, 15) Sihmanhsehlaw Pathian duhmi lam in cu bantuk pehtlaihnak cu na fehter khawh ko. Biapi in kan ruah awk a simi he aa tlaiin lamkaltu Paul nih hitin a rak ṭial: “Bawipa a lawmhtertu thil kha kawl u.”—Efesa 5:10.\n12 Puai a hram aa thawknak cu atu tuahmi puai pawl he aa pehtlai lo tiah na ruah khawh men. A hram aa thawknak hi a biapi taktak maw? A biapi! Tahchunhnak ah luti hor ah a tlami muṭhai na hmuh hei ti u sih. Cu muṭhai cu char in na ei hnga maw? Ei hlah! Cu muṭhai cu a thiangmi a si lo. Mah muṭhai bantuk khan puai pawl cu an thlum ko lai nain, a hram cu a thiang lomi hmun in lakmi a si. A hmaanmi biaknak ṭanh awkah biatak a zummi hna kha “tongh lo ding timi thil kha tawng hna hlah u” tiah a ti tu hna profet Isaiah bantuk lungput ngeih a herh.—Isaiah 52:11.\nMIDANG HE I PEHTLAIHNAK AH THLEIDAN KHAWHNAK NGEI\n13 Chuah ni puai ah i tel lo ding naa timh tikah zuamcawhnak a chuak kho. Tahchunhnak ah na rianṭuan hawi pawl nih nan rianṭuannak ah tuahmi puai i naa tellonak a ruang kha theih an duh men lai. Christmas laksawng an in pek ah tah zeitindah? Cu laksawng cohlan cu a palh maw? Na innchung hawi he nan zumhnak aa khah lo ah tah? Chuah ni puai tuah lo ruangah kan i sungh tuk timi ruahnak na fale nih an ngeih lo nakhnga zeitindah na tuah khawh?\n14 Thil sining pakhat cio tonghtham tikah ṭha tein tuaktan thiam a hau. Puai ni hmanmi bia in ruah lo piin an in chawnhbiak sual ahcun kaa lawm tiah sawhsawh tein na ti khawh. Sihmanhsehlaw nan i hmu lengmangmi, na rian ṭuan hawi nih cutin an in chawnhbiak ah tah? Cu bantuk caan ahcun tamdeuh in na chimh hna a hau lai. Zeitik paohah fim ngai in tuah. Baibal nih hitin ruahnak a kan cheuh: “Nan biachim nan holhrel cu a zungzal in ngaih a nuammi le a ṭhami a si awk a si i aho paoh kha zeitindah ka chonh ah a ṭhat bik lai ti hngalh kha nan i zuam lai.” (Kolose 4:6) Midang a upat lomi na si sual nakhnga lo i ralring. Mah nakcha cun na dirhmun kha fim ngaiin chim hna. Laksawng i pek le i pumhkhawmh na duh lo caah a si lo le, hi bantuk puai caan ah si loin caan dang ah cutin tuah na duh deuh kha fiang tein chim hna.\n15 Mi pakhatkhat nih laksawng pek an in duh ah tah? Thil umtuning cungah tampi aa hngat. An petu nih “hi bantuk puai nan tuah lo cu ka hngalh ko. Asinain, hi laksawng te hi pek kan duh” tiah a ti men lai. Cu bantuk caan ah laksawng cohlan cu puai he aa sengtlai lo tiah bia na chah khawh. Na zumhnak kong a hngal lomi nih laksawng pek an timh ahcun mah puai na tuah lonak kha na chimh khawh. Mah nih khan zeicah a laksawng na cohlan nain cu bantuk puai caan ah laksawng mi na pek lonak kong chim awkah an bawmh lai. Asinain, na zumhnak a fek lo ti phun le, laksawng hmuh duh ah a zumhnak a ṭhumh ko lai ti phun in pekmi a si ahcun cohlan lo hi a ṭha.\nCHUNGKHARMI HE TAH ZEITINDAH?\n16 Na chungkharmi hna he nan zumhnak aa khah lo ah tah zeitindah na tuah lai? Hi bantuk caan zongah fim ngaiin um. Na cingla na rualchan pawl nih an tuahmi phunglam le puai kip ah buai a hau lo. Tuahnak nawl na ngeihmi upatpiak na duh bantukin tuahnak nawl an ngeihmi kha upatpiak ve hna. (Matthai 7:12) Puai tuahnak ah an telter hngami zei tuah paoh kha hrial. Asinain, puai tuahnak he aa tlai lomi kongkau ahcun a tlarimi si. A tak ti ahcun na chia ṭha thleidannak lungthin a thiangmi lawng tuah zungzal.—1 Timote 1:18, 19.\n17 Baibal ah a um lomi puai an tuah tikah na fale nih kan i sungh tuk tiah an ruah sual nakhnga lo zeidah na tuah khawh? Caan dang ah zeidah na tuah timi cungah tampi aa hngat. Cheukhat nu le pa hna nih an fale laksawng pek ding caan kha an khiah. Na fale na pek khawhmi hna laksawng lakah a ṭha bikmi cu na caan le dawtnak in lungthin pek kha a si.\nA hmaanmi biaknak phung zulhnak nih lawmhnak taktak a chuahter\n18 Pathian lung na ton khawh nakhnga a hmaan lomi biaknak kha hlaw in a hmaanmi biaknak lei ah na ṭan a hau. Cu chungah zeidah aa tel? Baibal nih hitin a ti: “Pakhat le pakhat kan i dawt khawh nakhnga le thil ṭha kan i tuahpiak khawh nakhnga, i bawm thliahmah u sih. Pakhat le pakhat hmun khat i i pumh lengmang kha ngol hlah u sih; a cheu nih cun ngol hmanh hna sehlaw, kannih cu i forh chin u sih, zeicahtiah Bawipa ni cu a nai deuh chin lengmang ti kha kan hngalh caah i forh chin lengmang ko u sih.” (Hebru 10:24, 25) Khrihfa pumhnak hna cu Pathian lung a tongmi lam in amah kan biaknak i lunglawmh awk caan hna an si. (Salm 22:22; 122:1) Cu bantuk pumhnak ah zumhtlakmi Khrihfa hna cu ‘pakhat le pakhat tha an i pe.’—Rom 1:12, NW.\n19 A hmaanmi biaknak ṭanh khawh ning lam khat cu Jehovah Hngaltu hna he Baibal na cawnmi in na hngalhmi kong midang va chimh kha a si. Mi tampi cu nihin vawlei i a ummi ṭhatlonak ruangah ‘an ṭap.’ (Ezekiel 9:4) Cutin a ummi kha a theih zong na theih men hna lai. Annih cu Baibal ah a hram aa bunhmi hmailei ruahchannak na ngeihmi kong kha chim hna. Khrihfa taktak hna he naa hawikomh i na hngalhmi khuaruahhar Baibal biatak kong midang na chimh hna tluk in na lungthin chungah a taangmi a hmaan lomi biaknak phunglam vialte hna cu duh sah duh sah in a tlau lai. A hmaanmi biaknak na ṭanh ahcun nuamhnak le thluachuah tampi na hmuh lai kha zum.—Malakhi 3:10.\nA hmaanmi biaknak ah milem le hringsortu biaknak caah hmun a um lo.—Exodus 20:4, 5; Deuteronomi 18:10-12.\nA hmaan lomi in a hram aa thawkmi puai tuahnak ah i tel cu a palh.—Efesa 5:10.\nA hmaanmi Khrihfa pawl nih an zumhmi midang an chimh tik hna ah fim ngai a hau. —Kolose 4:6.\n* Thlaihhlei kha zoh.\n# Saturnalia puai zong hi December 25 ni thim a sinak a ruang pakhat a si. Rom mi hna i lothlawh pathian thangṭhatnak cu puai cu December 17-24 tiang an rak tuah. Saturnalia puai chungah rawldanghnak puai, i nuamhnak le laksawng i peknak an rak tuah.\n% Khrihfa pawl nih mitam duhmi puai dang pawl zeitindah an hmuh timi kong ruahceihnak kha Thlaihhlei ah zoh.\n1, 2. A hmaan lomi biaknak in na chuah hnuah zei biahalnak dah naa hal awk a si i, zeicah cutin bia i hal cu a biapi tiah na ruah?\n3. (a) Milem hmannak he aa tlaiin Baibal nih zeidah a chim i, zeicahdah mi cheukhat cu Pathian hmuh ningin hmuh an i harh? (b) A hmaan lomi biaknak he aa tlaimi na thilri vialte kha zeitindah na tuah awk a si?\n4. (a) Hringsortu biak san a tlaih lo kha zeitindah kan hngalh? (b) Jehovah nih a mi hna kha thlarau thiamnak phun khatkhat tuah lo awkah zeicah a rak thlauh hna?\n5. Milem hman le hringsortu biak cu hlan i na biaknak phunglam phunkhat a si ahcun zeidah na tuah khawh?\n6, 7. (a) Christmas hi zeicaah tuah a si tiin dah an ti i, kum zabu pakhatnak i Jesuh zultu pawl nih an rak tuah maw? (b) Hmasa Jesuh zultu pawl chan lio ah chuah ni puai tuahnak cu zei he dah aa pehtlaih?\n8. Chuah ni puai tuahnak le zumhnak hrut aa pehtlaih ning kha fianter.\n9. December 25 ah Jesuh chuah ni puai kha zeitindah an hun tuah?\n10. Hlan ah mi cheukhat nih Christmas kha zeicahdah an rak tuah lo?\n11. Zeiruangah mi a cheu nih puai kha an tuah, sihmanhsehlaw zeidah biapi in kan ruah awk a si?\n12. A thiang lomi in a hram aa thawkmi phunglam le puai hna kha zeicah hrial ding an si?\n13. Puai ah naa tel lo ruangah zei zuamcawhnak dah a chuak kho?\n14, 15. Puai ni hmanmi bia in an in chawnhbiak ahcun asilole mi pakhatkhat nih laksawng pek an duh ahcun zeidah na tuah khawh?\n16. Puai he aa tlaimi kong na tonghtham tikah fimnak kha zeitindah na langhter khawh?\n17. Na fale nih midang puai tuahmi an hmuh tikah kan i sungh tuk tiah an ruah sual nakhnga lo zeitindah na bawmh khawh hna?\n18. Khrihfa pumhnak i i pumhnak nih a hmaanmi biaknak ṭanh awkah zeitindah an bawmh khawh?\n19. Baibal in na cawnmi kong midang va chimh cu zeicah a biapit?


Karen Ralzam Ca Eidin Hlutmi Cu Thailand Ralkap Nih Pekchanhnak Nawl A Pek Piak Cang – The Chinlung Post\nKaren Ralzam ca eidin hlutmi Thailand ralkap nih pekchanhnak nawl a on piak cang.Karen Ramkulh khuate tampi cu Ralkap nih raltuknak Helicopter(Vanlawng) in a kah hna i razam dirhmun in muning tampi an um caah Ralzam hna eidin tirawl le herhhai thilri hna cu April 5 ah pekchanhnak nawl Thailand ram ralkap nih a onh cang hna.\nThailand ram um Myanmar rammi nih ralzaam ca ah eidin hlut le pek an timh hna nain Thailand ralkap nih a rak onh hna lo i bawmhchanhnak pek khawh a si lo nain ralzaam bawmchantu Phu KTG nih nawlnak an tuah ca ah April 5 ah Thailand ralkap nih nawl a onh than hna hi a si.\nRalzam bawmhchanhnak herhhai thilri pekchanh khawhnak lam Thailand nih a phih mi cu pekchanh khawhnak onpiak dingin Thailand ram hrambunh Karen Phu(KTG) nih a hal ruangah atu bantuk kuatkhawhnak an onpiak than hna hi a si.\nRELCHAP :Hakha Ah Cdm A Tuahmi Uknak Lei Zung Rianttuantu Pawl Quarters In An Thawl Hna –Hakha khua, Chin ramkulh uknak lei zung ah rian a ttuan i, CDM ah aa telmi pawl cu nihin ah an umnak quarters in an chuak, tiah thawng kan theih. CDM a tuahmi minung 55 cu April 1 ah rian phuahnak ca an pek hna i April 5 hlan ah quarters in chuah dih ding in an fial hna.\nRamkulh uknak zung in CDM a tuahmi hi ahmasa ah cun minung 100 hrawng an rak si i, an bawile nih an tlerh/an lem hna hnu ah CDM pehzul in a tuahmi minung 80 hrawng an taang.Atu minung 55 an phuahmi hna hi CDM ah ahmasa bik ah a rak i telmi pawl an si hna, tiah kan theih.


Pathian Ka Hngalh Hlan cun Cathiam Le Mi Uah Ka Rak Si, Bawipa Ka Hngalh Hnu Cun Saul Nun In Paul Nun Ah Ka Thleng-By Rev. Dr. J. No Mang – Chin World News Evening\n1. Pathian ka hngalh hlan ahcun mahtawk in cathiam mi, ai uah ngaimi ka si. Pathian nih mawtaw accident tonnak in a ka auh i, Pathian salpa Rev Van Hnuai Sum hmang in Pathian nih a dawtnak a ka hngalh ter. Cu ni thok in Saul nun in Paul nun ah kaa thleng.\n2. Pianthar nun cu KEIMAH nun thlak a si. Jesuh lawnglawng ah i hngat a si cang.- 3. Peter le a hawile sur an cheh lio ah zan khuadei te an vorh tualmal nain an tlai lo. Minung leikap lawng in ttanlak hi zeitluk i zuam zong ah tlam a rak tling lo.\n4. Jesuh nih a thuhnak lei ah van vorh u a ti hna tik ah, NA BIA A SI AH CUN KAN CHEH KO LAI, an ti. Bawipa bia hi biapibik cu a rak si, tithuh le tipianh ahkhan a rak si lo.\n5. Zankhuadei nga a tlai kholo mi LAWNG kha Jesuh nih a halmi cu a si. Kan LAWNG cio hi a kan halmi cu a si, zeicahtiah khahter a duh caah.\n6. Peter cu thluachuah a hmu deuhdeuh, a sual aa thei deuhdeuh i a khup aa bil chin lengmang. Nangle kei zong thluachuah kan hmuh deuhdeuh tik ah kan sual, kan tlamtlinlo nak kan i hmuh deuhdeuh i kan khup kan bil deuhdeuh ding a si.\n7. Thlaraulei chambau ka si tiin i hmuhkhawh hi thluachuah donnak cu a si; thlacam kan huamlo ning te hna, Baibal rel kan huamlo ning te hna, kan thurhnomh ning te hna a kan hmuh ter.\n8. Khupbil in thlacammi hna khup cu meheh khup he ai lo. Khupbil hi Bawipa lawmhmi cu a si. Pathian hmai ah thluachuah rel thiam law khupbil cawng chin lengmang ve.\n9. Khrihfa nun cu chunglei in ai thok. Khrihfa nun Zumtu nuntak cu uahlo nun a si.- 10. USA riantuannak ram ah thlaraulei na daithlan ahcun na daithlang thai ko lai.\n11. Nan cawlcang (nan busy) tuk le Jesuh a si a vaang. Jesuh he dinh tti caan ser law hawkomhnak ngei. Ka piangthar ve ko ti ttung i nun sivangh peng hi zeidah sullam a si? Bawipa he hawikomhnak kan ngeihlo caah a si.\n12. Ram mui riantuannak cu thaphnih in a um. Ramleng ah riantuan pah in mah Khrifabu muih peng khawh a si ve. Cucaah rammui rian cu mah chungkhar le mah Khrifabu in thok ding a si.\n13. Nan phone hi i ralring u, phone hmanthiam lo cu nule va rawhnak, nulepa le fale tthennak a chuak kho. Hmanthiam a herh hringhran.\n14. MARTHA, MARTHA, a herh huaha lo mi ah na tlok na ciar, na phun na zai, a herh taktakmi cu vawlei ahhin pakhat te lawng a um: CUCU JESUH HE UM TI A SI.- Bawipa nih sunparnak co ko sehlaw a salpa zong hmang chin lengmang ko seh. Amen.\nA khawmtu: Thawngling Mualhlun- CEBC Indianapolis


Falam Peng Valung Khua Ah Thluak Tlamtlinglo Minu Thlam Chungah A Tlaihhremtu Motor Mawng Pa Mandalay Ah A Zam - THANGLAWI\nJune 25, 2018 June 25, 2018 Lyly Par 0 Comments Chin\nFalam peng Valung khua i ummi thluak tlamgtlinglo mi kum 32 nu pakhat cu Kalay Myo ummi motor mawng pa pakhat nih thlam pakhat chung ah a tlaihhrem i amah cu Mandalay khua lei ah a zaam tak tiah Zalen thawngzamhnak nih an rak ttial. Thil sining ah kan hnulei June 18 ahkhan hi thluak lei tlamtlinglo deuh minu le a nu hi an alu va hlai dingin an lo ah an kal i cuticun an hlai cia mi alu pawl cu a fanu nih thlam chung ah a va ngalh tawn hna. An alu lo hi Falam-Kalay lampi kam ah a ummi a si i alu ngalh ruah i thlam lei ah a kalmi a fanu a kir tilo caah a nu nihcun an thlam lei cu a hei cuanh.\nCu vial ahcun an thlam kam te ah motor pakhat a dir ko kha a nu nihcun a hei hmuh caah thlam lei ahcun a va kal ve. Thlam chungah a fanu pa pakhat nih a rak tlaihhrem len ko lio cu a hmuh tikah a lau tuk i cuticun tlaihkhih dingin a hei naih nain cu pa cu a zaam colh ve. Hiti mi a tlaihhremtu pa motor hi ruahkhamnak vandum rong aa khuh mi a si i a nu nihcun Falam palik zung ah report nak a tuah colh tiah theih a si.\nValung khuabawi Pu Zam Pian nih “nu hi bia a chim ah a piangpai lo. A hna zong a ttha tuklo i a chimmi bia pawl zong hi a nu lawng nih a theih piak. Hiti tlaihhrem a ton lio ahhin a nu nih hmu hlah sehlaw a thi men ko hnga. A tlaihhremtu pa nih a ka a phih pinah a hngawg zong a dih rih. A tlaihhremtu pa hi kum 40 hrawng minung a si lai. Mi pum ruattha pakhat a si. Kan theih le cangka Taingngen khua palik kan chawnh colh ko hna. Kan hmulo an ti caah meng 9 kaa ummi palik kan hei chawnh tthan hna. Cuka hmun cu zaan pa 9 hrawng ah a va phan. Palik nih an kham hnuah biahalnak zong tlawmpal an tuah ko. Kalaymyo ummi a si cu kan theih tuk. Motor zong hi mi taa a hlan chommi a si fawn” tiah a chim.\nKhaikam khua palik bawi pakhat nih “lunghrinh mi mipa nih a sual a phuang duh rihlo. Tette zong pakhat hmanh a umlo caah tlaih khawh a si rihlo. A tu cu Mandalay khua lei ah a kal tiah thawng kan theih. A dang konglam tucu mi tlaihhremtu pa kan thlaih khawh hlan cu kan chim kho rihlo” tiah a chim. Falam peng palik bawi Ngwe Soe zong nih “thil a cannak khua hi kan va kal. Hi thil tthalo a tuahtu zong kan kawl cuahmah” tiah a chim.\nCredit to Zalen\n← A Tlangval Tthing Tthitumhnak Puai Ah Monu Thilthuam I Hruk In A Rak Chuaklang Ve\nBiaalnak Ruangah A Tlangval Pa Nih Sianghleiruun Kum Hnihnak A Kai Liomi A Nungak A Hngawng In A Dih That →


Laimi Palek le Ralkap CDM ah Itel Cio U .By-Dr. Hrang Zel – Hakha Cherry\nLai hri tlai Laimi palek le ralkap, a bik in Laitlang i a ummi hna, CDM ah itel cio ding ah kan in sawm hna. Aruang pali tein kan chim lai. Pakhatnak, Min Aung Hlaing hruaimi State Admiration Council (SAC) cu a dotla lo. Uknak a chuhnak a thla in a si cang. China hmanh nih theihpinak a ngeih rih lo. Zei hmanh nih an theihpi hna lo. Uknak le nawlngeihnak rammi nih pekmi an si. A chuh cu a chuh cang hna, nain, aa lak kho lo. Do a tlak lo caah a si bik ko. Do a tlak lo caah a pekmi nawl cu dotla a si lo. Cucaah, a nawl pekmi nan zulh ahcun nanmah zong misual le ram dohtu tapung nan si. Tlaih le dantat nan si ve te lai.\nPahnihnak, Min Aung Hlaing sermi SAC min tuahmi rammi cung ah kutthlaknak le thi luannak an tuahmi hi sual a si. Upadi ning in dantat khawh an si. Taphung thil tuah a si. Ralkap le palek cu ram le miphun himnak sertu le zohkenhtu nan si. Dinnak le diknak a dir pi lomi Min Aung Hlaing lei khan rammi le nan phun hawi lei ah nan lung kan mer piak u, tiah kan nawl hna.\nPathumnak, Min Aung Hlaing sermi SAC cu chanbia ah chiat ṭhan in a lar mi Hitler NAZI hmanh a tluk lo. Hitler cozah cu Germany rammi nih an rak cohlan. Amah Hilter zong Nobel Peace laksawng hmu ding ah aa tlak tiah an rak ruah. Hitler cu a cozah he amah he a chan minung le a rammi nih an cohlan hna. “Kan duh lo, kan duh lo” tiah an rak au hnawh len hna lo. A sinain, NAZI ral thawknak le Judah mi thahnak ruang ah misual le dantat ding tlak ah an ichuah.\nDotla cozah le uktu hman an tuahsernak ṭha lo ruang ah mah dir hmun cu an i chuah. Hitler thawk in NAZI thong inn cawng tiang kawl, tlaih, le dandat an si. “A caan nih lai a rel lai, dantat kan si lai lo,” tiah ruat sual lai uci. Fredrick Karl Berger kong ruat ve hmanh. Berger cu Germany ram ah a ummi Meppen khua pawng ah NAZI thong cawng a rak si. 1959 in USA ah khua a sa. Kum 90 a si hnu ah American cozah nih NAZI thong cawng a si cu an hngalh. An tlaih. Cun, February 2020 ah biaceihnak zung chuak ding in Germany ah an kuat. SAC min in nan tuahmi vialte hi ni nikhat ahcun taphung thil tuahmi, dotla lomi, le thih dan tiang hmanh a chuah pi kho mi a si. Chanbia nih a philh lai lo. Rammi nih an philh lai lo. Pu Berger bantuk thih lai ri ah tlaih le biaceihnak hmun ah chuah pi mi si nakcun atu te hin CDM ah itel law, hmailei na nun a nuam lai. Nihin na rian na sungh hmanh ah na fale thaizing aa dawh lai.\nPalinak, “Cunglei nawl peknak ruangah ṭa vuan a yah in rian ka ṭuan” na ti men lai. NAZI min in tuahmi Judah mi thahnak le thil ṭhalo tampi hi, an dothlat tikah, Hitler headquarter ngaingai in an ra tiah langhtertu thanhca le adangdang thil an um tuk lo ti si. Hilter le NAZI lung ton aa timmi bawi, mi pha duh pawl, nih an pek order an tam ti a si. “Cunglei ngawl peknak ruang ah” nan timi zong hi cubantuk cu a si kho. Na cung ummi bawi lungton na timh bantuk in na bawi zong nih a bawi cu lungton aa tim ve.\nBawi lungton duh ah minung hawi fak tuarter nakcun dinnak le biatak lei tu ah ṭang ko. Rammi nih Min Aung Hlaing le SAC an duh hna lo; cozah ah an cohlang hna lo. Nang zong ram le rammi lei ah ṭang ve ko. Ram le rammi himnak ṭuanvo ngeimi nan si. Nain, a tu cu rammi thin phanter tu, veltu, le thahtu dirhmun nan phan. Cucu, nan rak i kammi rian a si lo cu nan hngalh ko. Cucaah, na lungkil in na hngalhmi dinnak le biatak nawl kha zul law CDM ah rak itel ve. Ram le rammi himnak le daihnak ca ah a tu hi kan in herh tuk lio hna a si.\nCDM ah na tel ngam lo i cunglei nawl zong na al ngam lo in na um maw? Ram le rammi cung ah sual le fahnak na hrial khawhnak a um. Na cung bawi nawl ngaih bu in an nawl buar khawh a si. Tahchunhnak pahnih la u si. Pakhatnak cu, American ram chung ral kong a si. American ram chung ral cu miphun le ram idan ruang ah si loin ruahnak le dirpi mi idan ruang ah an rak itu. Atu lio kan tonmi thil bamtuk hi a si. An idannak cu, nanmah lawng meithal le hriam dang dang nan i ken. Boxing thongnak ah meithal he a rak chuahmi nakin na hmahtlak zoh a chia deuh. US ram chung ral lio ahcun Lai meithal an rak hmang.\nCunglei nawlpeknak in kuan le zen an rawn; i cunglei nawlpeknak in an kah. Ral a dih hnu ah an charmi meithal pawl an zoh tikah meithal tampi chungah kah lomi zen le kuan zun li nga cio an hmuh. A cheu cu zun 19 tiang zen le kuan lawng an rawn, i zun khat hmanh an kap hna lo, ti an hmuh. Vawlei ralpi pahnihnak zong ah zun khat hmanh kah bel lomi rifle a tam pi an hmuh. Cun, an meithal a puahmi zong minung thah ding nakin terlh ding ah an ral umnak pawng maw, a lu cung maw, ti bantuk ah an kah. Vawlei Pumpi Ral lio ah mi a thah bikmi cu vawlawng bomb, miakpi, le sniper an si. Hriam tlai ral le ral hmanh hmai tonh in an i kap taktak lo an ti.\nA ruang cu hraim a tlai mi an ral cu an ral tiah an hmu hna lo; minung hawi tiah an hmuh hna caah a si. Nang zong, van chiat ah mi kahnak nawlpek mi phu ah naa tel sual a si ahcun, Kawl lei ralkap le palek bantuk in hriam a tlai lomi na rammi hawi kha na ral hmuh in hmu hna hlah. Kawl lei ralkap le palek bantuk in lai hri tlai le na phun hawi Laimi kha hliam ding in a pum ah kap hlah; thi seh tiah a lu i sel fawn hlah. Nang cu na meithal puah duh hlah. Cun, na kah hmanh ah nganh ding in kap tiah kan i sawm.\nRammi cohlan lomi le vawlei nih a theihpi lomi SAC nih nawlpek mi le hman mi si ti loin rammi le ram ca ah CDM ah hin kan telpi ve uh tiah kan in nawl pat hna.\nMipi dohthlennak teinak a hmuh hrim lai.Kan naupa Salai David, ka farnu Parte le Mercy telh in nan dihlak luatnak hmuh colh hram uh


Chin Student Organization (CSO) cachimtu he tonbiaruahnak | THE CHIN EXPRESS\nChin Student Organization (CSO) cachimtu he tonbiaruahnak\nZahan August 27 cu Puchong um Chin Student Organization (CSO) sianginn ah kan leng. An saya/ma te hi mino tete, kum 20 hrawng an si nain an rianttuanmi le miphun an dawtnak lungput hmuh tikah upat awktlak taktak an si.\nKan miphun chungah hi bantuk bochan le upat awktlak mino kan rak ngeih hna cu lawmh a um tuk hringhran.\nAn sayaci John Lian, kum 21 nih CSO sianginn ah lahkhah ngah lo pumpek tein rian a ṭuannak kong cu hitin a chim.\n“Kei hi CSO sianginn ah a rak kai balmi ka si, kai lim i rian ka ttuan hnu ah CSO sayaci nih phone aa ka chawnh i ‘cachimtu kan i za ti lo, kan bawm ve…’ aa ka ti.\n“Ka rak kainak sianginn zong asi pinah ‘Laimi sianginn te i cachimtu i zat lo cu’ tiah ka siarem lo tuk caah rian i phuak in ka ṭuannak si,” tiah a chim.\nVideo ahhin tling tein zoh ve\nCSO cu ramdangmi sinah bawmh hal chom in tuahmi asi caah cachimtu saya/ma lahkhah pek awk tiang cun bawmhnak an hmu kho lo. A caan ah thla 1 RM100 in RM300 karlak te phone card cawknak an i ṭhen tawn hna.\nLengah nuam tein rian a ṭuan cuahmah i thla fatin RM1,500 hrawng peng a ngahmi nih rian i phuah riangmang in lahkhah ngah lo tein CSO ah a kumkum in an ṭuan hi cu miphun dawtu taktak an si.\nHlan lio ahcun Malaysia um Chin ralzaam ngakchia hna cu sianginn kai kho loin inn ah an rak um peng. “Hiti cun kan fale thong tampi an tthangcho kho lai lo, hmailei ah kan miphun tthancho dawntu tiang asi lai” tiin Malaysia phan Chin university siangngakchia pawl nih 2005 ah inn an hlan i ca an rak chimh hna. Cucu ‘Chin Student Organization (CSO)’ tiin min an bunh.\nCachimtu pawl cu lengah rian an rak ttuan, an hmuhmi lahkhah in inn hlan man an pek i an i manh caan paoh ah Chin ngakchia pawl cu ca an rak chimh peng hna. Ngakchia an rak tam tuk caah lengin an hmuhmi lahkhah nih a zo ti hna lo.\nUNHCR le ramdangmi sinah bawmh an hal i cutin nihin tiang CSO sianginn a hmun. Chin ralzaam ngakchia 5,000 leng (kum 4 in 17 kar) ca an chimh cang hna. Hlan ahcun Malaysia ram Chinmi tamnak hmun 7 ah sianginn an rak tuah.\nRam thumnak an kal thluahmah caah hnu ahcun CSO Kajang le Jalan Ipoh cu an ngol i sianginn 5 a taang. Hnu deuh ah CSO Sentul an ngol tthan i 4 a taang. Tu kum in atutiang cu CSO Cheras le Puchong lawng a taang cang.\nMalaysia ram ah Chinmi 40,000 leng kan um rih bang, ngakchia an tampi. Chinmi nih tuahmi kan fale sianginn kainak dang tete zong an um pah. Nain annih cu Khrihfabu tangka le pengtlang tangka in tuahmi an si hna i an saya/ma te zong inn pek ei cawm pinah lahkhah RM800 in RM1,600 kar an pek hna.\nCSO lawng hi Chin khrihfabu nih tuah lomi, anmah saya/ma te nih ramdangmi sinah bawmh hal chom tein tuahmi le saya/ma te zong lahkhah ngei lo pumpek taktak in a ttuanmi an si. Tuah hmasa bikmi sianginn le Chin ngakchia tambik a ser cangtu zong asi.


Mi Nu Pakhat Nih A Lung Tlin Lo Nak Kawng A Chim Mi Cu - Mizo Journal\nMi Nu Pakhat Nih A Lung Tlin Lo Nak Kawng A Chim Mi Cu\nPosted By: Ma Remi April 17, 2019\nMaw Ka Dawt,, “Na ka tuah to ning vial te hna kha ka tuak tik ah, hmurka tha in chawnh awk hrim na tha ti lo. Nain fa le ngaktah in a chia tu si kha ka duh lo caah nangmah sin um kha kai hnek peng i, nang tu nih cun ka lungfahnak zawng deh dainak ah na ka hman.\nNupi tha le ding ngeih a duh tuk mi pa nih hi bantuk in nupi le a tuah to mi hi an um ve hnga dek maw? Nupi le lunglawmhnak ca i, umtu thiam le tang dawr timh i zuam cu chim lo, tlawmpal te hmai chiat deuh zawng ah hram hram in sik le velh leng mang cu ka hrang ah a har tuk.\nNain chungkhar thatnak caah cun lunglawm te in um kai zuam tawn bu zawng ah ka lung kil in na ka tuah to ning vial te hna kha ka philh kho hrim hna lo. Philh ning law ka ti zawn ah, thlalang bantuk in ka hmaika ah fiang tuk in an lang tawn i, celh ka celh hrim lo.\nNangmah caah hin ka dihlak kai pek ko bu in, na lung ka tling kho hrim lo mu. Na celh lo caan a phanh tik ah, zei hman thla hrun le ningzah um lo in ka ma te ko. Ka ca zawng ah hi bantuk in tang i chan peng zawng hi hell tlak he ai danak a um lo i, kan kar lak ah remnak dawtnak pakhat hmanh a um lo bu in, tar tiang i umh lai cu.\nKan fa le zawng nih kan mah nawl a cawng kho mo an si caah, ka ruah leng mang tik ah kan fa le tawn ding thil nih ka lung a fah ter tuk. Ka ngeih ti mi hi hi tiang tiang hin maw a rak har hnga? Thinlung fak tuk in um can hna a rak um mi hi ka theih lo caah maw si hnga?\nA ho hmanh kha ka rak tluk hrim hna lo ti mi kai thei i, nang zawng nih na hawi le nupi he ka tah chun hrim ti hlah. Keimah na ka tawn hi na van a chia tuk ti mi ka hngalh tik ah ka ning tiang a zak tuk ka ngaithiam ko. Nuva, chungkhar khat si ve tik ah nupi le zahpi phun in Phone chung le media chung zawng ah hmanthlak pakhat hmanh update piak duh lo.\nNungak dang le mi rum ro langh leng mang zawng ka ningzah ka celh hrim lo. Chungkhar hmanthlak hmanh a langh ngam lo mi pa nih chungkhar nuamhnak an ser khawh hi ka zum lo. Nupi le fa hna ca zawng ah i hngah chan tlak an si ka zum fawn lo.\nBe the first to comment on "Mi Nu Pakhat Nih A Lung Tlin Lo Nak Kawng A Chim Mi Cu"


Thantlang ah meithal le bomb thawng a dai taktak rih lo – Hakha Cherry\nThantlang ah meithal le bomb thawng a dai taktak rih lo\nSeptember 14| Thantlang khua ah 8:00 PM in atu 10:00 PM tiang meithal thawng siseh, bomb thawng siseh a dai kho taktak rih lo, a puak pah lengmang rih tiah kan theih.\n“Bomb thawng he meithal thawng he kan theih pah lengmang ko rih. Chaklei Sang, Khualai (Zunghmun sang hrawng) le Thlanglei (Sianginn sang) tibantuk in meithal thawng le bomb thawng kan theih peng ko rih,” tiah khuami pakhat nih The Hakha Times ah a chim.\n“Thantlang khua hi August 25 thok in kahdohnak aa pehtlai i cheuthum ah cheukhat hmanh nih khua kan hngak ti lo. Bomb thawng he meithal thawng he kan theih lengmang fawn i tarnu tarpa le mizaw caah thinphan dailo kan si ko,” tiah khua upa pakhat nih The Hakha Times ah a chim.The Hakha Times\nMEDIA ZONG BIBLE TANGAH AN UM VEChinmi a tam u cu, JESUH KHRIH a zumtu, JESUH KHRIH a umnak, vanram kai ding aa zummi kan si hna. Zumtu paoh Bible lengah um khawh a si lo. Bible tangah kan um dih.\nMedia si ruangah theihmi bia paoh le theihmi biathli paoh le mah duhmi paoh phuannak right Bible nih a pe hlei lo. Elisha nih Siria ralbawi biathli a theih i Israel siangpahrang sinah a thanh tawn bantukin ral biathli a thei i a phuang kho tu si ahcun a țha tuk hnga.\nSex hmanthlak le hur kong te hna le a hlei hluat in tlangtaar perh te hna zong hi Bible nih a onh mi a si lo. Mah miphun biathli hawi cu a zutsualmi theih sual hmanhah a zuhchinnak hnga lo thuh i zuam cio ding a si.\nThianghlim deuh tein nan i zuam ruang i na hlawhtlin lo ahcun, kha rianțuannak khan i ngawl law, pasal, nusal pawcawmnak riandang kawl ko. BAWIPA nih in bawm ko hna seh.\nZumlotu media hna nih, nu le pa sualnak lei hna le thawngpang deu hna le, mi nih vanchiat nak an ton i harsatnak an tonmi hna le rambuai, miphun buainak kha hmang riang mangin, zer ngaiin tangka hmuhnak caan țha ah an i lakmi bantuk khi Kan nih Chinmi zumtu nihcun kan hrial hrimhrim ding an si.\nVawlei cung ram țhacem le ram thawngcem kan timi USA le ramthumnak pawl hna hmanh hi ram dawtnak a ngei lomi, tangka lawnglawng a duhmi an media pawl ruangah an huham a zawr i an mipi le an mino hna thinlung a rawk cuahmah cang. Cu hna nawl cu zumtu nih kan hrial ding a si.\nMipi lei zong nih kan Miphun caah a him lomi biathli phuan le thawngthanh hi i sum cio hna u sih. Chinmi cu Miphun tlawmte lawng kan si, i funtom khawhnak bia a si lomi, mah pengtlang a hawih tukmi biachim hna hi i sum hna usih.\nMatthai 18:7 “Vawlei cungah hin cu bantuk tlukrilhnak a um caah a va poi hrinhran dah! Cu bantuk cu a um țheoțheo ko lai. Sihmanhselaw cu bantuk a umtertu caahcun țihnung a si hringhran ko.”Lamkaltu Tluang Lian (Martar)\nHnangam tertu a tlung. Ruahchannak a ngan chin. Kan saduhthah tlamtling hram seh


Kahdohnak Fak Piin A Chuak - News and Media\nSagaing ramtthen, Myinmu Peng, Hti Saung khua le Ayartaw khua karlak ummi PDF sakhan 2 cu SAC ralkap hna nih April 29 zinglei Sml 2:00 ah an luhhnawh i kaphnih kahdohnak a chuak, SAC ralkap a thimi le a hliam mi an tam tiah theih a si. April 29 zinglei Sml2:30 in a thok i Myinmu peng, Sagaing – Ayartaw pengkomh apeh nak lam Htin Kaan(ထိန်ကန်), Nga Kin(ငါကင်), Min (မင်း) khua hna ah.\nSAC ralkap nih hmunhma kan thianh lai tiah an rak ra, SAC lei in a thimi an um, a pawngkam um Kaantaw khua ah SAC ralkap hna umhmun an khuar i khua cu an duah tiah theih a si. Hti Saung – Ayartaw(ထီးဆောင်း- အရာတော်) lam um Kaan Taw (ကန်‌ေတာ်)khua le Nga Kin ( ငါးကင်း) khua pawngkam hna ah a um mi.\nMyint Mu Defence Force le GTR MMU mipi ralkap hna sakhan cu an luhhnawh hna, Hti Saung – Ayartaw lampi le Monyua – Mandalay lampi hna ah mipi hna nih tlunkal rih lo ding in Myint Mu Defence Force le GTR MMU phu hna nih cathanh an chuah. Phu 1 i hruaitu changtu a nunak a liam, SAC ralkap hna cu ke 12 ngei mawtaw in an ra i bomb puahhnawh an si . Kaphnih kahdohnak a chuak, a tu cu hnu an tolh i.\nSAC ralkap hna cu Kaan Taw sianginn chungah an um i khuachung inn hna cu an duah ” tiah mizapi ralkap phu 1 nih an chim. Kahdohnak a chuahnak Kaan Taw khua le Nga Kin khua hna pawngkam ah SAC ralkap helicopter a zuan thawng kan theih thiah khuami hna nih an chim. Crd – TCP


Kan Dothlennak Le Ka Hmuhning Part (III) – Lai Lungrawn Post\nTihni ah Thantlang Siangin sang(CNA -CDF nih hmunhma an laknak) cu Thantlang um ralhrang nih an run fuh hna i kan miphun ralpak hna he an i phomh hnuah Inn zeimawzah an duah ţhan. Hihi Ralhrang hna nih kan ralkap le mipi thinlung ral an kan tuk asi. Minung um tilonak Inn mei in khangh le kan bawh hna ti an hngalhko nabu in an run kan nam khi a ngaingai tiahcun a bawhtu kan ralkap hna le mipi kar bochannak zorter le thinlung ral chiatter duhah an tuahmi asi.\n***Thantlang kan lak ahcun kan mipi thinlung ah teitu kan sinak thazang a ţhawng lai i tulio kan raldohnak i a herhmi suingun chawva a let in kan chuah lai. Thantlang kan lakkhawh ahcun tulio ramleng zam a timtu Chin mino zeimawzat thi lung ah ralţhatnak le ruahchannak a karţhan lai i hlan i nakin kan raldohnak thazang a tlung deuhlai.


Good News; Tu thla chung, Mipi ralkap(People’s Soldier) ah MAH ralkap 500 reng lo CDM lut ding min an i pe cang – Chintanbo\nGood News; Tu thla chung, Mipi ralkap(People’s Soldier) ah MAH ralkap 500 reng lo CDM lut ding min an i pe cang\nAugust 20, 2021 admin MYANMAR NEWS 0\nGood News; Tu thla chung, Mipi ralkap(People’s Soldier) ah MAH ralkap 500 reng lo CDM lut an i timh cang\nCaan karlak NUG Acozah(INUG) nih himvennak an kan bawmh kho ah cun thla 1 chung ah a hlei in ralkap 500 hrawng CDM lut ding cazin a um tiah Mipi ralkap Bu(People’s Soldier) nih August ni 19 ah a langhter.\nMipi ralkap Bu cu CDM a tuah mi ralkapbu in ralbawi hna, ralkap hna caah INUG he pehtlaih piak, bawmhnak peknak zong a tuan mi bu a si. Ralkap 500 hrawng an lurel cu kahdohnak thazang ning in cun batallion pa 5 hrawng a si i mipi le mipi ralkap i fonh hi thiluannak a tlawm bik le teinak hmuhnak lamthluan a si nak cu Mah bu nih a langhter.\nTuni Thawei peng zong ah a um mi Kha lah yah (25) in ralkap pa 25 hriamnam put in an zam i, Nizaan zong ah Tayet peng zong ah himvennak thilri sehzung in ralkap pa 10 reng lo an hriam he an zam ti ah khua chung thongpang ah an langhter.\nHimvennak le Covid ruang ah a leng ah chuak kho rih lo in ralhrangbu chung ah a um mi, CDM tuah a duh mi ralkap le ralbawi hna nih mipi lungthin bu chung ah pehtlaih in INUG Himvennak Minister a theih pimi Pre-CDM code lak khoh a si tiah mah bu nih cun a chim.\nPre-CDM code chuah a duh mi ralhrangbu chung a um mi hna cu mipi thinglung bu sin ah @MyanmarPeople Telegram http://t.me/MyanmarPeople in pehtlaih in kherhlai nicang zulh in hnatlak nak in tuah i code hna lak khoh a si tiah mah bu nih cun a chim.\nCrd. Khit Thit Media\nDalan cu thah dih ding; Nizaan zanlei, Insein ah Dalan minthang tak tak thi lak in an kah than\nBreaking News; KNU uknak hmun ah Ralhrangbu le BGF mah le mah an i kap sual i pa 23 an thi\nMin Aung Hlaing le A ralkap cu a rauh hlan ah a sungh cang lai, an thazang a tlawm tuk cang\nBreaking News; Ralhrang nih khuami pa 2 hramhram in an tlaih ruang ah Ralhrang le CDF-Matupi kar ah kahdohnak a chuak\nMin Aung Hliang nih NLD kum (5) chung a uknak in thla(6) nolh in ka uk chung ah hin Myanmar ram a thancho deuh lai a chim\nPDF nih ralhrangbu ralbawi. pa 1 le ralhrang a tomton in an thah than\nRalhrang nih Chin World CEO. Salai Mang an tlaih i, page zong an hrawh…


Minak pa, Democrat in State Representative a si mi nih Trump a dirpi caah Democrat/Left pawl tha/velh an nih tim\nTih nung tuk cang ee!! Republican pawl tampi nih Joe Biden cu President si ding in an dirpi, Democrat National Convention ah bia zong an chim. Natein Republican pawl nih zei tin hman an ti lo.\nNatein Minak pa, Democrat in Georgia ah State Representative in an thim mi, Rep. Vernon Jones cu nili zan ah Trump a dirpi pinak langter in Republican National conventio (RNC) The White ah a tel ve caah Democrat/left lei nih thah an nih tim i, lampi ah palik pawl nih an khamh i, palik pawl vennak in a umnak inn lei ah him tein a lawi khaw\nRep. Vernon Jones nih zan hnihnak (2) Republican National Convention ah bia a chim. Minak a si i, Trump nih minak pawl caah thil a tuah ning le Joe Biden nih minak pawl caah thil an tuah ning kong ah Trump 4 rian ttuan mi cu Joe Biden kum 47 rian a ttuan mi nak in a tam deuhnak kawng a chim.\nCun Democrat pawl nih a riang in i ding ding in fakpi in an thlerh. Natein mipi nih thim mi a si caah a caan a dawn hlan cu tuan a tim. (mah kong hi Chinpage ah fiangtein ka ttial cang kha)\nA zanhnihnak ah bia a chim mi cu uar um tuk i, minak tampi lungthin a thleng lai tiah an zum ngai mi le a bia chim mi kongah Democrat pawl nih soiselnak le thangchiatnak an ngei lo caah an lungfak tuk ruangah mah bantuk thil an tuah mi a si tiah source nih a chim\nWhite house in a chuak i lam a akal lio ah Democrat/left pawl nih misual pa, thleidang a hmang mi pa, muichiapa, tiin vakpi ina an au hnawh. Jone nih a chim tthan mi cu Black Lives Matter an ti mi cu lih lawng te a si. Credit- Foxnews\n(Thaizing damtein kan um a cun Democrat pawl nih Senator Rand Paul tha an nih timnak kong ka vun ttial lai. Mah Chinpage ah hin US thawngpang ni fatin 4/5 ka ttial peng caah, US thawngpang rel na duh a cun Chinpage hi like/follow vun tuah law, ni fatin US thawngpang na rel khawh peng lai tinak a si\nBe the first to comment on "Minak pa, Democrat in State Representative a si mi nih Trump a dirpi caah Democrat/Left pawl tha/velh an nih tim"


Miphun nan dawtnak a lang i lomh a um taktak. Ruah aherh ngaimi belte a um – TIMES OF CHIN NEWS\nMiphun nan dawtnak a lang i lomh a um taktak. Ruah aherh ngaimi belte a um\nRam leeng um Laimi unau hna nih Kalay lei thawngpang theih in cawlcanghnak thazaang nan hun chuah ngai. Miphun nan dawtnak a lang i lomh a um taktak. Ruah aherh ngaimi belte a um.\n1. Kalay lei cawlcanghnak khi Kawl he Chin he fonh in cawlcanghnak asi. Chinmi lak zong ah Tedim, Falam, Hakha, Kuki ti in fonh in an cawlcang. Kawl holh a hmang mi deuh nih hriamtlaih cawlcanghnak khi an hruai hna.\n2. Kalay lei cawlcanghnak cu mipi cawlcanghnak – CDM protest in aa thok. Mino an thin a linh tik ah hriaman hman. Mei thal a puak tinan van theih tik ah ram leeng lei zing nan thin a vun lin ve!\n3. Cu thinlinh nih cun meithal cawkpiak tibantuk, a vun chuah ter. A sosang taktak cangmi dirhmun a panh. Mibu hruainak, phaisa tawlrelnak, eidin herhai tawlrelnak bu, hriamnam le zenkuan damhkhan kikkawinak bu, A hliammi hna thlopbulnak bu, tibantuk in a felfai mi tawlrelnak a fiang na lo in bomhvun timh lulh asi.\n4. Asia ram lak hmanh ah hriamnam le ralkap thazaang ttha wng a ngei ti ve mi vundohnak ding ah thinlinh men ruang ah kan mino hna a cawl lai ding mi khi tih a nung ngai, Khuaingal bu fung in va sawh a lo sual lai ti phan a um ngai! Tei huaha ttung lo ah mipi, nunau, inn le lo le khuaram nih a tuar sual te lai.\n5. Meithal in ralkapkan doh seh ti ahcun, thukpi in timhtuah hmasa a hau. A fek mi bu ser hmasa i felfai te in ningcang (Strategy) suai hmasa a hauhnga. 5. Training hna tuah lemlo pi in mino hna thinlinh in fakpiin meithal puah ding hi cu teitu cawlcangh ning asi deuh lo.\n6.Phaisa kan thawh i mei meithal kan cawk mi nih mino thi a sat ter chin te lai. Puah zokzok duhnak thinlung a peek te hna lai. An puah zokzok ahcun kan khua ram le kan inn lo le kan titsa nih faak tuk a tuar lai i nunnak tamoi a liam te lai.\nCacah, faakpi in, thukpi in timhtuah ter hmasa rih hna usih. Kan thazaang zeimaw zat a tthawng cang ti hnu ah mei thal puah ter hna usih. Cu loahcun khuaingal bu fung inva sawh kan lo lai!\nLungfim bu in chiatha thleidannak khuaruah khawhnak he ral doh hi attha bik lai. Credit: Thla Thawng Hlawn Khirh


Ni 4 chung a tlau mi Pu Ceu Hlei Thang ngandam tein an hmuh than cang – Hakha Cherry\nA tlau ning hi amah nih a chimnak ahcun muithla (mithla) a si ko lai a ti. Zaan an riahnak ah hin thawngpang a theih lengmang. A hawipa kha i thial usih, a ti nain a duh lo. A thaizing ahcun a tlau diam. Ni 4 hnu ah Tlangrua khualei ah a va chuak i atu bantuk in an hmuh hi a si. Hi a tlau chung vialte hi Salen khuami, a bik in Vambai khuami nih an chawva le caan pek in an kawl. An cung ah lunglawmhnak tampi kan ngei ko. Pathian nih thluachuah pe chin ko hna seh ti hi kan thlacamnak a si,” tiah chungkhar lei in upa pakhat nih The Hakha Times ah a chim.\nPu Ceu Hlei Thang hi ramtang ah ni 4 chung a um tik ah kedan aa danh lo i a ke cu a tlek ngaingai nain a ngandam ko, tiah kan theih. Atu bantuk mitlau hi Thantlang khuami zong ni zeimawzat a tlau hnu ah hmuh a rak si bal ve, tiah kan theih.Credit-The Hakha Times\nCNLD hi miphun party nanti lulh i miphun party silo in miphun min a keng mi party tu a sideuh rua tiah karuah.


Trump nih Joe Biden a ti ning cu a dik tuk caah USA mipi an lau bak ko\nKa chim cia bantuk in mah Chinpage ah hin US thawngpang ni fatin 4/5 lengmang ka ttial tawn caah, US thawngpang ni fatin rel na duh ah cun mah Chinpage hi like/follow vun tuah law, nikhat ah US thawngpang foxnews, UStoday, USnews le, Christianheadline le Christianpost nih an ttial mi poah cu na rel khawh peng lai\nUS Presidential race cu angai nuam chin lengmang cang, Trump le Biden zong fakpi in an nih soisel, phomh thluamah cang ko. Joe Biden nih a vice President caah minak nu thim a duh, mah konga ah Susan Rice hi alar ngai mi,\nUS ambassador tu UN ah a rak ttuan cang mi le Obama lio ah Obama Admin ah a rak ttuan cang mi a si. Mipi nih an duh ngai mi a si, Natein a fapa hi Republican a si, Republican nih an bochan ngai mi, rian ttuantu a si ve caah Democrat pawl an buai ngai\nJoe Biden nih Vice President thimnak kongah tu tiang biakhianak a tuah rih lo, mah kongah President Trump nih Joe Biden cu ceilak in asoisel. Trump nih a chim mi cu, American mipi nih hin Presidential Election ah hin Vice President a si ding mi zoh in Mee an pek bal lo.\nMipi nih Vice President an vote bal lo, Mike Pence (Trump nih Vice President caah a thimmi) hi uar um tuk mi a si, amah hi Vice President tha tuk mi a si, a rian ttuan mi zong a tha, thil tuah ding mi ka tih mi poah thatein a tuah lengmang mi a si, natein US mipi nih Vice President an vote bal lo.\nNa duh ah cun Vice President caah George Washington zong na thim khawh. Abraham Lincoln kha vun nun tthan seh law, na duh ah cun Vice President caah na thim khawh, Natein mipi nih Vice President zoh in Mee an thlak bal lo. tiah Fox Sports Radio’s “Outkick the Coverage” ah Clay Travis he biaruanak an ngeinak ah a chim. Credit- foxNews\nBe the first to comment on "Trump nih Joe Biden a ti ning cu a dik tuk caah USA mipi an lau bak ko"


US um Van Iang Nei cu sianginn ah an serhsat tuk caah amah tein aa that lawlaw | The Chin Express\nUS um Van Iang Nei cu sianginn ah an serhsat tuk caah amah tein aa that lawlaw\nUS ram, Des Moines khua ah a ummi Van Iang Nei nih a kan liamtak ning cu lungfak tuk hringhran. Van Iang Nei, kum 13 cu Des Moines khua um cozah sianginn Merril Middle School ah a kaimi si.\nA sianginn ah siangngakchia dang pawl nih an serhsat tuk caah lungrawh le lungdong in ni fatin a um peng. Kum caan saupi aa hne peng nain a celh hrim ti lo caah nizaan tihni January 27 ah amah tein a nunnak aa la lawlaw.\nVan Iang Nei @Neinei hi a mithmai panh zungzalmi, mi bawmh a zuam ngaimi le a unau a daw tukmi asi.\nKum 2009 ah a nulepa Pi Dawt Tha Hlei Par le Pu Thian Duh Kim le a unau 2 he US ram, Iowa state an phan.\nNulepa le unau a daw tukmi Neinei, sianginn ah siangngakchia dang pawl nih an nehsawh serhsat tuk peng caah ni fatin lungrawk in a um peng i kum caan saupi aa hne peng ko nain a celh ti lo caah amah tein a nunnak aa lak lawlaw mi ruah riangmang ahcun lungfak tuk hringhran.\nA sianginn saya te nih ruak vuinak caah Gofundme in bulhnak an tuah i atutiang ah $17,000 leng an bulh cang. Mah hi hmet law bulh khawh asi rih.\nNa chungkhar silole na theihmi chungin lungrawhnak a tuarmi an um i anmah tein an nunnak an i la sual lai ti na phan ahcun US Rampumpi Mahte Thah Khamnak Phu phone number (800) (273) (8255) ah bawmh hal khawh asi.\nNeinei le a chungkhar US ram an phakka\nHmasa thawngpangBreaking News: CDF-Matupi ralkap Salai Sai Lian a nunnak liam\nHnu thawngpangChin ralkap (CNA le hawi) nih ralhrang Myanmar ralkap 80 an thah hna


Trump Caah Cun Thinphang Ngaingai A Si Cang! – Chin 11 News\nTrump Caah Cun Thinphang Ngaingai A Si Cang!\nPosted By: victor victor July 1, 2020\nExclusive: George W. Bush chan lio Administration Officials Za lengkai nih Biden Dirkamh an Timh\nWASHINGTON (Reuters) – Donald Trump ai thim thannak doh duh ruangah Republican aiawh in nehnung bik cozah a siamtu officials hlun za lenglo cu Biden tanh dingin an i funtom cang hna. Hi hna hi Republican President hlun George W. Bush chan lio i a official pawl an si.\nHi official pawl lakah hin Bush cozah lio i Cabinet secretaries le a dang senior minung pawl an i tel i, Biden caah, tiin political action committee – 43 Alumni (umti, tuanti hawi thing) an ser. Hi kong hi presidential campaign timhlamhnak a tuahtu phu pathum nih an langhtermi a si. Bush hi US i 43nak President a si.\nSuper PAC (Political Action Committee) nih Wednesday ah khin website le Facebook hmangin riantuan an thok cang lai, tiah thawngtheih a si. Cadidates pawl nih an i hmaithlaakbiknak state pawl ah Biden dirkamh dingin vote pe hna u sih, tiin thazaang chuahnak an ngei te lai i, video zong in an tehtekhaannak tete an langhter pah te lai, ti a si.\nRepublican phu tampi nih Trump ai thimthannak a dotu tampi an um cang i, cu hna lak i nehnung bik Trump do dingin karhlannak a tuahtu cu PAC pawl hi an si. Cu lawng a si lo. Cu lawng hlah, coronavirus siseh, rampumpi cuul in duhlonak an langhtermi, cun Black Americans cung i police pawl an tuahsernak a thatlomi kong i Trump nih a tawlrelmi an zoh tikah amah a party chung lila zongin lungthin a peu mi phu an um cang.\nAi ningcang le ai ningcanglo mi thil hi kan theih ko. Nihin kan hmuhmi thil hi ai ningcangmi thil a si ruam lo. Kan President hi tihnung a si cang, 2004 Bush campaign lio ah le General Services Administration ah rian a rak tuan bal mi, tutan i 42 Alumni a dirpitu hna lakah ai tel ve mi Jennifer Millikin nih a chim.\nReuters ah bia a chimmi pahnih an um rih i, Kren Kirksey le Kristopher Purcell an si. Purcell hi Bush i a White House ah communication official a rak tuan bal mi a si. Kirksey hi Bush i 2000 campaign ah a rak bawmtu le nehnu ah Agriculture and Labor Departments ah rian a tlai bal mi a si.\nKan group chung tel le phaisa bawmtu an min cazin vialte hi kan laa kho taktak rih lo. October in cun Federal Election Commission sinah phaisa bawmtu an min cazin pek a hau cang lai, tiin Millikin nih a chim.\nTutan group an dirhmi kong hi Bush an hei thanh ko nain, anih belte cu ai tel lem rih lo pinah, an i tinhmi a hna a tlakpi hna le hnatlakpi hna lo kong zong a chim rih lo.\nBush cu a rian in an din cang caah, tutan thimnak kongah ai teltum lem lai lo, tiah amah aiawh biachimtu Freddy Ford nih a chim.\nBush nih khuataaktaan kho Republicans pawl nih an uar peng ko rih i, Flody a thihnak kong i bia a chimmi ruangah thangthat a hlawh ngaingai.\nTuan ah khan pulrai a tlun lio caan ah hin American mipi kan lung kan i kah awk a herh, tiin video in thazaangpeknak bia a thlah bal.\nParty nakin Ram i hmaithlaak deuh nak\nPolicies kongah cun Biden hi an hmuhning ai dannak tampi a um ko nain, Biden nih hin nihin America nih a tonmi thil pawl hi a tawlrel khawh deuh ving lai, tiah zumhnak an ngeih caah a tu bantukin amah lei tang dingin karhlannak an tuah hi a si.\nTutan November hi cu, kanmah le kan party nakin kan ram tu hi savo kan coter deuh lai. Biden cozah nih hin upadi a dirhmun a zulh deuh lai i, White House ah hin zumhtlaksinak le teihkha (integrity) hi a sersiam khawh deuh lai, ti kan zumh, tiin an chim.\nKan cawlcanghnak a kan thanpitu an tam ngaingai cang, tiah Kirksey nih a chim.\nSuper PAC min bunh in cun Biden campaign dirpi lo dingin an tloh hna. Asinain, Biden dirhthok khawhnak dingah phaisa tor le cheng an kawlpiak khawh ve lai.\nHi kongah Biden lei in zeihmanh chim a um rih lo.\nHi hna phu hi ning le cang tein thim a si ko mi US President tangah thumh ai timmi misual phu an si, tiin Trump campaign biachimtu Erin Perrine nih a chim.\nTrump hi US security caah tihnung a si cang, tiin Republican lei in national security officials hlun cheukhat nih an hmuh cang caah, Biden tu dirkamh an i tim ve cang. Cu kongah anmah chungtel minung nih Reuters ah an chim.\nMiphunthleidannak duh lo in duhlonak an tuahmi ralkap thazaang hman riangmang in palh, then a timhmi kongah ralkap bawi hlun pawl an thin a phawh hna i, Trump a thangchiattu an karh ngaingai cang.\nTrump avoinihnak ai thim than lai a duh lo mi Republican phu tampi lakah pakhat a um rih mi phu a dirtu lakah Lincolh Project phu hi a si. Hi phu hi Trump i a counselor Kellyanne Conway i a pasal George Conway hi ai tel ve.\nAmah a dohtu Republican pawl le conservative lakin minthang pawl cungah Trump nih a thinhunnak a langhter i, “Trumper um lo tham cun Republicans pawl cu ruhrang minung pawl cu pei nan si ko lai cu” tiin Trump nih Twitter ah a tial. Credit: Chelsea Bawi


Zumtu diktak nun cu a hmur ka chuak in le ca tialnak/comment i peknak zongin siseh, zumtu hawi dang asi mi kha, bia chia kha le idohdalnak in le midang namhchihnak le bia tha lo a chim lai lo – Hakha Cherry\nZumtu diktak nun cu a hmur ka chuak in le ca tialnak/comment i peknak zongin siseh, zumtu hawi dang asi mi kha, bia chia kha le idohdalnak in le midang namhchihnak le bia tha lo a chim lai lo\nZumtu diktak nun cu a hmur ka chuak in le ca tialnak/comment i peknak zongin siseh, zumtu hawi dang asi mi kha, bia chia kha le idohdal nak in le midang namhchihnak le bia tha lo a chim lai lo. Asi nain palhsual le chimsual a um tawn.\nPathian a tihzah lomi nih cun politics kongah siseh, zei dang thil kongzongah siseh, bia eng, holh eng in heh tiah mi an ti ko hna lai. Cu caah midang cungah thil tha kan tuah mi le biatha holh tha kan chim rel mi le kan catial mi vial te hi Khrih sinah kan tuah dih mi asi. Midang dehhlen cu Pathian dehhlen, midang sinah dawgnak langhter cu Zisuh sinah dawtnak langhter asi ve. Midang namh chih le dohdal zong cu thiam thiam.\nCu caah zei tluk hmanh in midang kha va nau ta hmanh sehlaw, a sinah Khrih a um caah, a cung ah kan chim relmi bia dik inmaw, bia chia kha inmaw, nihsawh zei rellonak innmaw, Amah Khrih cungah kan tuah mi asi ve. Pathian na tihzah ahcun bia tha lo, holh tha loin in i coment in i deng lengmang ti hlah u sih law tiah Khrih min in kan cah duh hna.Credit-Bawi Ceu\nChin Nunphung Upadi Sermi Kong Biahalnak Le Bialehnak


Zaangfak Taktak A simi Kawl Nute Thailand Ramah An Ka Zuar I Nau Ka Pawi Ka Bawm Hram Uh Tiah Ca Tial – Chin World News Evening\nKapa min cu U Aung San Hti (09429688676) a si i, ka nu min cu Daw Htoo Mar (09428170386) keimah cu Thu Zar Ei ka si i, Taluk ramah zuar ka si. Atu ahhin Tuluk (Chinese) fa ka pawi lio i, nau ka ngeihni le nai thluahmah cang, bawmtu ka herh zaangfahnak tein Anti-Human Trafficking hna sinah ka chim piak hram ulaw tiah nungak pakhat nih ca attial.\nBawmhnak a halmi Thu Zar Ei hi ngakchiate a si rih. Kum 17 minung te lawng a si rih i, Tuluk ramah zuar a tongmi a si. Tuluk ramah cun innkhan chungah an hren i, Tuluk pa pawl nih an ihpi tawn caah a tuhi fa a pawi lio a si i, nau a ngeihni a nai tuk cang i, bawmh ka herh tiah ca a ttial. Khan chungah an hren pengmi kum 17 nute Thu Zar Ei nih ca a ttialmi cu kawlrammi pakhat Ko Lin timi pa a pek.\nKo Lin timi pa hi Tuluk ram ah rianttuan in a ummi a si. Ko Lin nih Tuluk ram ah an zuarmi Thu Zar Ei cu Muse Myo i Anti-human Trafficking hna sinah bawmh a hal piak colh ve. Ko Lin hi kawlram ah puai hmang dingin tlun a timmi a si i, cucu Thu Zar Ei nih a bawmhnak a hal manh i a vanttha ngaingai. Ko Lin nih Thu Zar Ei nih ca a ttialmi cu Messenger in Anti-human Trafficking Chairman a ttuan liomi U Toung Htun cu a kuat colh. Mah Thu Zar Ei nih hin fa ka ngeih hlanah nan ka bawmhnak lai zaangfah kan nawl hna tiah a ti ve.\nMah Thu Zar Ei hi Bago Region, Htantabin Myone ah a ummi a si. A pa U Aung San Hti nih cun kan fanu hi kum 2018 June thrawng khan a tlaumi a si tiah a chim. Mah Thu Zar Ei hi nau a ngeih hlan an bawmh manh lo cun, nau a ngei hnuah cun hmundang ah an zuar tthan lai. Atu hi Anti-Human Trafficking nih bawmhchanh dingin an buaipi cuahmah lio a si.


USA Indiana Khrihfabu Ah A Cangmi Thil Zeitindah Nan Ruah Ve Video Zoh Ulaw Nai Fiang Ko Lai Video Zoh Ta Loin Comment Rak Pe Hlah – Chin World News Evening\nSeptember 23, 2019 September 23, 2019 Salai Van Theihtlei\nKhuaruah har a si an i nuam tuk USA Indianna khrihfa buu pakhat ah ruah lo tuk in revaival atla Khah khah rak zoh ve tuah! Tutan revaival a tlak ning hi Lai tlang lei ah Tluangzauk group cawn piak nak in achuak tawn mi revaival he ai khat ngai ngai. Lai tlang lei kal ning nih USA i avan kah thluah mah ve ko cang, thiangthlarau rian ttuan nak a si le si lo cu aho nih kan thei kho lai lo.\nPathian lawng lawng nih atheih mi asi. An lam ning le an hla sak cu azoh a dawh ngai ngai., an i nuam tuk an khrih fa buu pumh khawmh an i nuam ngai ngai ti nak asi. video rak zoh ve tuah. Hi bantuk hi cheukhat nih cun an zum lo.\nA cung cabia hi saisih tlangau nih attialmi cabia si. Hi bantukin tiangtiang cu Pathian zong nih a cohlang lai lo tiah a titu zong an tampi. Thlarau rainttuannak zong asi lo tiah fawi tein a chim ngammi zong kan tam taktak. Asinain Thlarau riantuannak asi le si lo cu minung lei in theih a fawi te mi thil asi lo. Thlarau nih kan chungah rian attuan ahcun cawl lo cangh loin kan um kho lo. Kan chungah mei-alh bangin a kan kangh i kan thutpi kho sawhsawh lo cucaah ttha tein ruah ngaingai ahaumi thil asi.Credit: Saisih tlangau


Trump hi politician asi lo nan USA ram pi adaw taktak tu asi caah democratic libral pawl nih an sawksam ding asian lo tuk ca tu ah USA mipi aiawh tu ding in – Chin 11 News\nTrump hi politician asi lo nan USA ram pi adaw taktak tu asi caah democratic libral pawl nih an sawksam ding asian lo tuk ca tu ah USA mipi aiawh tu ding in\nobama/biden nih kim young un voi thum tiang negotiation tuah duh ah ton an timh nan zei ah arel hna lo i a let duh hna lo. Pu trump nih cun voikhat a kawh nak bakah aleh i aram chung tiang in sunglawi tak in len ding in asawm. zeitluk in dah an i dan? tulio Arab lei ram buai pawl vvialte Isarel ram tel in peace a tuah ter khawh dih hna caah arauh hlan ah Noble Peace Price pa3 bak hmuh ding in nominate an tuah piak cang. USA president vial te nih anrak tuah ngam lo mi le UN zong nih atih tuk i warning a pek pah cuahmah ko bu in Jerusalem khua pi cu Isarel ram Capital ah a ser piak ngam tu amah lawng asi.\nmiphun thleidan nak le nautat nak angei lo ti theih khawh nak a nupi le hlun le atu anu pi hi mi phun dang an si. mirang holh zong a thiam lo mi an si ve ko. Amah cu Nondenomination bu ngei lo mi asi nan atam cem cu evangelical le revival bu le gospel deuh ah aa pum mi si. a ram chung ah biaknak vialte nih zalong te in mah le biak nak cio biak kho ding in akan veng tu asi..second amendment zong a ven. free speech zong akan ven piak khawh.biden nih cun sianginn pohpoh ah bible hmang lo in Koran tu hman ding in plan anei..\ntuanbia ah aum ballo mi Police department vialte nih Trump cu endorse an tuah aruang cu Trump a tlin lawng ah US mipi vial te kan safe cem lai ti an theih. biden endorse an tuah bak loh hih. Trump nih kan ralkap hriamnam update avun tuah piak hna i vulei cung ah US ralkap hriamnam tluk tha angei mi an um ti lo. ralkap vialte zong lomh nak he an tap dih…space ah nu i tel ding in nu pa2 nih hlawhtling te in space chung ah kan zuang kho ve cang…..tial ding hi atam tuk rih ka tial cawk ti lai lo..midang zong nih rak peh cio te uh.


Kawlram In Champhai Ah A Zam Mi Kawl Police Hna Caah Phan Ding A Um Lai Maw? – Chintanbo\nKawlram In Champhai Ah A Zam Mi Kawl Police Hna Caah Phan Ding A Um Lai Maw?\nMarch 6, 2021 admin CHINNEWS 0\nChamphai Ah A Zaammi Kawlram Mi Hna Caah Thinpang A Si Ko.Myanmar ram in mizoram ah a rak zammi hna cu Myanmar Falam khua police Officer nih cun kawlram ah rak kuat kir dih hna uh tiah mizoram Champhai office sinah nawlnak ca a kuat.\nChamphai ah hin Myanmar ralzam tampi an um hna i, zeizah ciah an um ti cu theih a si lo. Mizoram nih kawlram ralzam pawl hna hi Myanmar police kutah a hlanh sual bak hna a si ahcun an thi dih a si ko.Israel miphun cu Pathian nih Canaan ram a pek hna. Asinain, van in a thlak hna lo. A doh in an doh i “teinak” tu a pek hna.\nKum 59 chung, Egypt 🇪🇬 sal tang bantuk in a kan hremtu Kawl Ralkap cu, nihin Mino kut ah Pathian nih a pek cang hna. Kan doh lai i “Teinak” a kan hmuhter lai. Ram chung ah a ummi nih CDM ah an itel i, Ramleng a ummi nih Chawva in kan dirhkamh ve hna.\nRam chung ah Bochan mi upa tampi an ithup. Cozah riantuan tampi CDM ah an itel rih lo. Asinain CDM a tuah cangmi vialte hna, nan tha chia hrim hlah seh. Nebuchadnezzar siangpahrang Order cu, tlangval 3, “Shadrach, Meshach, le Abednego nih CDM in an rak doh ve ko. Minung 3 te an si ko nain Pathian nih “Teinak” cu an sin ah a chiah ko.\nRam chung lei CDM force nih ralkap thahri a chah cuahmah hna. International communities nih an paw a ttam ter cuahmah ve hna. Ram chung force le ramleng force he kan nam cang hna caah, a celh hrim hrim an celh te lai lo. An tluk a tuan le a tlai lawng a si ko cang.\nRam chung, Ramleng, CDM ah aa telmi vialte hna, Pathian duhnak nan tuah bantuk in nan laksawng a ngan taktak. Pathian nih thlawchuahnak in pe chin ko hna seh.\nBreaking News : Surngen Ohsuh Police Minung 12 Cu,CDM Ah An Lut Dih.\nNgaih Chia Tuk E : Duh Lonak A Langhter Ve Mi Ngak Ttah Pa Cu Police Nih An Vuak Nak Ah A Nun Nak A Liam.


Khrihfa Ca’h Hriamtha – Meiinn Missions Organization (M.M.O)\nKhrihfa Ca’h Hriamtha\nDate: July 27, 2017Author: J. Khua Uk. Cz 0 Comments\nKan hnuthla ah booklet tete khi uk 5-10 hrawng ka rak cawk, kai manh deuh lo caah rel loin ka fim chung, i tuzarh hi kan van free deuh tiah pakhat ka van lak i ka rel. Hi cauk pen tenih ka nun ah rian atuan ngaingai. Phundang incun sullam nei ngaiin khuaruahnak le biahalnak tampi ka lungthin ah a chuahpi khawh kan ti ko lai. Cu cauk cu Donald Dunn nih comment apek, cucu “Prayer, the Real Battle” timi cauk chungah an telhchih, cu biatlang cu tlang 6 hrawng sau in tialmi asi. Tutan ah cu catlang cu laimi kan context in van zohtti dingah kan van chuahpi i, online careltu lungthin ah hmunhma la ve seh law, sullam nei ve hram seh ti duhsahnak he a tanglei ah kan rak tar. A tanglei bangin Donald Dunn ca cu asi;\nKan Bible chung “Lamkaltu Cakuat cu thlacam tonpumhnak in a khatmi asi; avoikhatnak rak dirh hmasami Khrihfabu cu thlacamnak ah an rak phum hmasa. Pentecost Khrihfabu kan zoh tikah, nihra chung thlacamnak an rak nei, i minutes 10 chung Thawngtha an rak chim, i minung thongthum (3,000) khamh an rak si. Tuchun ahcun, minutes 10 thlacamnak kan nei i, nihra chung Thawngtha kan chim, asi kun ahcun lawmhpi awktlak in mi pakhat tal khamh an si maw?” tiah Donald Dunn nih sikpah, biacahpah le zuamcawhpah in arak tialmi kha, airemnak dingin ka van lehmi asi.\nTuchan mitampi cu thlacam ah kan tha athu, cun Thawngtha chim ding zongah timhlamhnak ah mitampi kan chanbau ngaingainak hmuh khawh asi lengmang (keimah telh in). Midangpi hmur in a chuak tawnmi cu Thiangthlarau nih Thawngtha a chim lai tiah timhlamhnak nei loin Pulpit cungah an kai theo tawn, cucu ruahsia arem deuh vak lo. Pathian nih amah thazang lawngin riantuan hi ai tim theng bal lo timi Israel miphun nun in Bible nih akan cawnpiaknak hmuh khawh asi.\nThlacamnak hi zumtu nunah abiapi taktakmi raldohnak hriamman pakhat asi. Cathialthiam Andrew Murray nihcun hitin ati “Khrih nih zeitindah Thawngtha nan chim lai tiah zultu hna sinah arak cawnpiak bal hna lo, nain zeitindah thla nan cam lai timi tu arak cawnpiak hna. Zeitindah minung kan chawnh lai timi theihnak in zeitindah Pathian chawnh asi timi theih atha deuh” tiah atial. Chim duhmi cu thlacam hi Khrih-zultu hna nih kan rian asi i, kan teinak hramnam thabik zong asi ve.\nJ. Khua Uk (Ukpi.CZ)\nPrevious Previous post: Adikmi Dirhmun Le Nun Thlennak\nNext Next post: Khrihfa Pathian Le Muslim pathian I Dannak


Tuksapur: Levi Sap Nei Thang nih US Chinmi $560,000 (Kawlram ting thong 8) a hlen hna | The Chin Express\nTuksapur: Levi Sap Nei Thang nih US Chinmi $560,000 (Kawlram ting thong 8) a hlen hna\nLevi Sap Nei Thang nih US um Chinmi an thlenhripi pawt in an hmuhmi tangka $560,000 leng (Kawlram ting thong 8 deng) a hlen hna – an tangka aa lak nain an cawkmi a pe hna lo.\nUS cozah nih cozah vawlei ah zinaan le gas cawhnak nawl (oil and gas lease or drilling right) a zuarmi pawl cu ni kum July thla hrawng khan Levi Sap Nei Thang nih tam taktak a cawk. $3.7 million in US ram state 12 ah hmun 300 dengmang (dihlak fonh ekah 133,000 kau) ah zinaan le gas cawhnak nawl cu cozah sinah a cawk.\nMah lio cun Levi Sap Nei Thang nih, “Mahka hmun pawl ahhin zinaan le gas cawh ka duh caah ka cawkmi si,” tiin Reuters media sinah a rak chim.\nMinung ting 6 leng nih an zulhmi a Facebook page ah live a thlah i cozah vawlei ah zinaan le gas cawhnak nawl a cawkmi cu US um Chinmi le Kawlrammi sinah ‘a hlawk tuk cu e kha e’ tiah azin nak let tam taktak in a zuarh hna pinah, an tangka aa lak riangmang i an cawkmi cu a pe hna lo.\nA hngal rih lomi um aikun – US ram ahcun cozah nih cozah vawlei ah zinaan le gas cawhnak nawl (drilling rights) a zuar i $2 zongin cawk khawh asi, auction in a zuar. A vawlei kha cu cozah ta asi peng ko. A zuarmi cu vawlei kha si loin zinaan le gas cawhnak nawl (oil and gas lease or drilling right) lawng asi. Mah ruang cun zinaan company zong a si lomi Laimi pumpak luklak nih cun cawk lo ding. Na tangka le na caan na sung dih lai. “A hlawk tuk e, nai rumnak lai” tiin an zuarhtu cu na tangka fir a duhmi mi hrokhrawl an si.\nTuksapur aa thok\nLevi Sap Nei Thang sinah zinaan le gas cawhnak nawl a cawmi minung 7 le an chungkhar cu Reuters media nih a pehtlaih hna i an cawknak sachoh pawl zong an piah dih.\nLevi Sap Nei Thang nih a cawknak zin let 1 le cheu in let 13 tiang tam deuh in a zuarh hna pinah, an tangka cu aa lak riangmang i an cawkmi cu a pe hna lo.\nLevi Sap Nei Thang sinah a cawmi Laimi 3 nih, “Levi Sap Nei Thang sinah a caw vemi midang tampi zong kan ton cang hna,” tiah an chim.\nNi kum October thla ah Wyoming state ah zinaan le gas cawhnak hmun a zohpi hna lio\n“October thla ahkhan, Levi Sap Nei Thang nih minung tampi cu Wyoming state ah amah he i tong dingin le zinaan/gas cawhnak hmun zoh dingin a kan auh i a kan zohpi,” tiah an chim. Amah sinah a cawmi pawl cu ‘ka unau, chungkhar le hawikom bantuk nan si’ ati hna – ka zum hna seh tiin a lor hna kan ti lai cu.\nHlennak – A cawmi minung 4 nih tangka zong an pek dih cang ko nain atutiang Levi Sap Nei Thang nih a ngeitu (owner) sinak a pe hna lo. US cozah record kan zoh i a ngeitu (owner) ah Levi Sap Nei Thang asi peng ko.\nLevi Sap Nei Thang nih cozah vawlei hmun 300 dengmang ah zinaan le gas cawhnak nawl a cawkmi chung ahcun hmun 2 te lawng a cawtu sinah a pek. Mah hmun 2 a cawtu cu minung 1 asi, tiah US federal le state cozah record ah hmuh khawh asi.\nTexas state ah sushi dawr a ngeimi Tha Cin zong nih ni kum September thla ahkhan Levi Sap Nei Thang sinah New Mexico state um hmun 2 cu a kumkum aa khonmi tangka $510,000 in a cawk ve. Hmun 2 ningin Levi Sap Nei Thang nih cozah sinah $200,000 lawngin a cawkmi si.\nA zualhma taktakmi cu, ni kum September thla thok ah Tha Cin le a sihni nih an cawk cang nain nihin tiang Levi Sap Nei Thang nih a ngeitu sinak a pe hna lo. Cozah record kan zoh tikah a ngeitu (owner) Levi Sap Nei Thang ti peng asi rih. Tha Cin a sihni Jeff Vaughan nih, “Atutiang a ngeitu sinak pek lo cu ka khuaruahhar ko,” tiah a chim.\nTha Cin nih tangka a hmuhnak lo ding rumro “nai rumnak lai” tiin hlen i tangka tam taktak in zuarh pinah, a cawk hnu zongah a ngeitu sinak pek lo cu hlen chiahru taktak asi.\nTha Cin nih, “Levi Sap Nei Thang cu Facebook live a thlah le video a tar ah Pathian kong a chim lengmang i a dingfel ngaimi ah ka ruah caah ka zumh. Kan tangka vialte cu Pathian kong a chim pengmi le kan zumhmi nu nih aa lak dih ko,” tiah lungrawk ngai in a chim.\nA caw vemi Laimi 3 nih, “Levi Sap Nei Thang cu tangka kan khirh kan ti,” tiah an chim. Nu pakhat nih, “Kei cu aa ka khirh dih ko,” tiah a chim. Pa pakhat nih, “Kei cu tlawmpal lawng aa ka khirh,” ati. Adang pakhat cu a khirh duh lo.\nLevi Sap Nei Thang le a sihni cu Reuters media nih an hrokhrawlnak kong biahal dingin an chawnh hna nain an let duh hna lo.\nMarch 8 ah Levi Sap Nei Thang nih a website ah cathanh a chuah i “Zinaan le gas cawhnak nawl aa ka cawmi paoh cu anmah lungtho tein an ka cawkmi asi ko. Ka duhmi minung sin paoh ah zuarnak nawl ka ngei, ka duh tik paoh ah zuarnak nawl ka ngei, ka duh zat paoh in a man ka hauh khawh,” tiin aa hrocer.\nLevi Sap Nei Thang nih zinaan le gas cawhnak nawl a cawkmi\nZinaan le gas chawlehnak company tumtlang taktak a simi Western Energy Alliance an President Kathleen Sgamma nih cun, “Levi Sap Nei Thang thil tuah hi aa ningcang lo, cucaah US citizen zong asi fawn lo i a cawkmi vialte hi President Biden acozah nih a chuh/ting dih awk si. Hi thil diklo hi cu remh a fawite ko, cozah nih a chuh/ting dih ahcun a dih ko,” tiah a chim.\nLevi Sap Nei Thang cu Green Card (PR) lawng asi.\nLevi Sap Nei Thang nih “Keimah Bantukin Nan Rum Lai” tiin a hlen hna\nTha Cin nih, “Na rian ngol cang, sushi business tuah ti hlah. New Mexico ah ra law mah vawlei hin zinaan na cawh lai i ni fatin zinaan pung 3,000 in 4,000 peng na hmuh lai aa ka ti.\n“Keimah bantukin na rum lai i vawlei cung ramkip na tlawng kho lai, mission rian hna kan ṭuanṭi te lai aa ka ti,” tiah a chim.\n“September thla ah New Mexico ah zinaan le gas cawhnak ding vawlei cu ka va zoh. Levi Sap Nei Thang a chungkhat nih aa ka zulh i bia ka halmi pakhat hmanh aa ka leh khawh lo caah ka lunghring pah cang.\n“Hnu ah ka hlat tikah mah hmun 2 ningin $200,000 lawng in a cawkmi si ti ka hngalh,” tiah Tha Cin nih a chimchap.\nMichigan state ah a ummi Andrew Sang le a hawi pakhat zong Tha Cin bantukin hlen an tong ve.\n“Levi Sap Nei Thang nih Facebook ah live a thlahmi le video a tarmi kan hmuh caah $47,000 in Wyoming state um zinaan le gas cawhnak hmun cu amah sinah kan cawk ve,” tiah an chim. Mah thla ah Levi Sap Nei Thang nih $12,000 lawng in a cawkmi si.\nWyoming cu zinaan le gas boruak a chiat tuk caah zinaan le gas company tumtlang pawl nih an zaamtak (chuah takmi) asi. Levi Sap Nei Thang nih ‘a hlawk tuk e cu e kha e’ tiin Laimi a hlen hna i thla thok ah $12,000 in a cawkmi cu thla dongh lai ah $47,000 bakin a zuarh hna.\nWyoming state cozah record kan zoh tikah mahka hmun i zinaan le gas cawhnak nawl cu Levi Sap Nei Thang nih a pe hna lo. A ngeitu (owner) ah Levi Sap Nei Thang asi peng rih ko. A mak ko.\nAndrew Sang nih, “Levi Sap Nei Thang nih ahmun zoh dingin Wyoming state ah a kan auh lio ah, 2021 ah company tumtlang pawl nih mah vawlei ahhin zinaan le gas cawh dingin an in ton te hna lai a kan ti. A chim daan ahcun 2021 ah millionaire asi ding phun khi kan lo.\n“Mah ruangah, Michigan state zongah ekah 80 kau hmunhma cu Levi Sap Nei Thang sinah $5,000 in ka cawk chap. Levi Sap Nei Thang nih cun ‘laksawng ai ah $5,000 in kan pek’ aa ka ti,” tiah a chim.\nMah cu September thla ah Levi Sap Nei Thang nih $450 lawng in a cawkmi asi, tiah cozah record ah kan hmuh.\nAndrew Sang nih, “Levi Sap Nei Thang cu ngol loin ka cawh chih peng hnu ah $4,900 aa ka khirh, a taangmi $100 cu aa ka khirh duh lo.\n“Wyoming state ah $47,000 in kan cawkmi cu atutiang fang 1 hmanh a kan khirh duh lo,” tiah a chim.\nHi kongah thil diklo 2 ummi cu;\nLaimi caah zeihmanh a si lomi kha ‘a hlawk tuk, nan i rumnak lai’ tiin a hlen hna i tangka tampi in a zuarh hna. Zei he dah aa lawh ti ahcun, $3 man ‘sui ṭhi deu (fake gold necklace)’ kha ‘sui ṭhi taktak (real gold necklace)’ asi tiin Laimi hlen i $5,000 in zuarh bantuk asi.\nPakhatnak bantukin a hlen hna hnu ah Laimi nih an i zumh i tangka cu an pek nain a zuarhmi hna thil cu a pe hna lo. Sungh 2 tiang a sunghter hna, voi 2 tiang a hlen hna kan ti lai cu.\nLevi Sap Nei Thang nih zinaan le gas cawhnak nawl a ngeihmi hmun tampi a taang rih i mi tampi a zuarh rih hna lai tinak asi.\nA hlenmi lakah nai tel ve maw? Midang hlen an tonnak hnga lo mipi ralrin peknak ah thil sining langhter na duh ahcun The Chin Express email lian@thechinexpress.com ah pehtlaih khawh kan si. Kan Facebook page zongah cakuat khawh kan si.\nHmasa thawngpangMyanmar ralkap 4 an thih caah Shan khuate mi thah dih an timh hna i an zaam\nHnu thawngpangPu Thawng Tu nih CNF/A caah tangka ting 100 leng a hlut


B-52 hi zeitluk in dah athatnak asi timi le akong lam tawi tiin kanrak langhter ta lai? adang vialte hna nih an tluk lo nak, – Kawltu Team\nB-52 hi zeitluk in dah athatnak asi timi le akong lam tawi tiin kanrak langhter ta lai? adang vialte hna nih an tluk lo nak,\nAugust 16, 2021 August 16, 2021 Pu Tawn Mang\nB-52 nih hin Wingspan athla hi arak sau bak ko, Wingspan hi 185 feet sau asi lio ah, a tak pum belte cu 159’4 Feet sau asi, a cung lei in zoh ah cun Wingspan le atak pum hi atluk bantuk in hmuh khawh asi, B-52 bomber hi khawika ram chung hmanh ah idohnak um selaw, America ram in direct in an va kal lai i, bomb an thlak khawh cawlh khawh khi asi, Iraq an doh lio zong ah khan US in direct in van cung sang ah kal in bomb an va thlak piak kha asi.\nB-52 nih hin 219,600kg rit bomb le thil dang a phur khawh, fuel/oil hi vawikhat ah 181,610 Ltrs thun khawh asi, fuel vawikhat thun mi hi 14,080km (8,800 miles) tiang azuang khawh, mah caah cun vawlei cung ram khawika hmun hmanh ah direct in akal khawh peng nak zong asi, mah B-52 hi Jet fighter dang hna nak in athatnak cu asi ko.\nKum 1952, 15 April ah khan a vawikhat nak ah an zuangter kha asi, Tukum hi kum 69 le thla 4 le ni 1 upa nak asi cang, Vawlei cung ah Vanlawng service lio ah cun Upa bik arak si cang, Engine 8 hmang hmang mi asi, 50,000 feet sang ah akal khawh, Suimilam pakhat ah 1,050 Km thawng in azuang khawh, Asi nain Suimilam pakhat ah punghman tein 819km thawng in azuang tawn khi asi.\nB-52 bomber hi America nih raldohnak poh ah ahmang sawh sawh lo, ram pakhatkhat chung buainak le idohnak rak um sehlaw Jet fighter hna le adang hna hi an hman hmasa tawn, amah belte cu, an doh mi lei ah ral an thawng deuh, asi lo ah an ralkap hna asung ding dir hmun hna ah a um cang asi ah cun, bawm ding in direct bak in an ram in khawika hmun ram asi zong ah an va bawm khawh khi asi, B-52 an hman cang ah cun an doh mi ral hi asung tawn tiah an ti.\n← Former President Donald Trump cu faknawn in aholh cang, Buaituk lio ah Biden cu hnangam tein a it ko, Pentagon Chief nih Afghan ralkap hna an neptuk tiah ati,\nThlakhat liam cang can ah khan President Joe Biden nih US Embassy Kabul in Americans aho hmanh vanlawng in lak asi lai lo tiah arak chim mi cu “Lih bia chim” ah acang, →


Lawmhnak Tling Timi Cu – Hakha Cherry\nA lenglei langmi hmuhtheihnak lawng in biakhiahnak le nunning kan I thim tik ah palhnak tampi a chuak theu tawn. Thil pakhat kha a chunglei umtu ning le sining cang hngalh lo buin, a lenglei a hawng hmuhnak lawng in kan cohlan tik ah cun caan a roh hnu cun kan ruahnak a khel tawn in, kan zumhnak zawng lungawtawm in a kan chiah. Kan zumhnak a awtawm tik ah cun kan nunning zawng phundang piin a kal tawn.\nMinthang tampi nih an chim bia cu “Teinak kan hmuh tik ah nan kan lawmh I nan kan uar taktak tawn sinain hi dirhmun phaknak ding ah zeitluk in dah harnak le sungzatlaknak kan ton tihi kan theih piak uh” tiah an ti tawn. A chunglei thil fiantaktak chih ah cun a lenglei lawmhnak hi a takin a tling hnga.Fianduhmi cu December Khamhtu chuahthla hi a lenglang menmen lawng in kan hmuh I kan I lawmh sawhsawh sual lai ti hi asi.\nKan caah pek asimi nau te hi kan caah asi taktak nak ding ah hin laksawng le thilthuam dawhdawh le rawl thawthaw he kan don le lawmh ding lawng ah kan ruah tawn sinain a chunglei ah a ummi cu kan mah sualnak ruang ah soiselnak, cilchak, tukvelh, ningzah thleih, mualpho, zolangh, hlawtmi le saram bang an tuahto nak kha kan fian chihtaktak a hau. Cucu Crhistamas lawmhnak tling le donning tling cu asi deuh hnga.\nThilthuam dawhdawh hna hi a lenglei cun an I dawhtuk ko nain a chunglei ah cun thitnak hma pe he a khat tihi kan philh lo a hau. Thleh le zam le thimsawh than asi hnu ah a dawhmi dirhmun ah tharchuah asi.\nNau te hi thleh le zam le sawh asi nak nih nang lei ke cu nunnak thar dawh a kan chuahter.Sining dihlak theihfian le cohlan tik ah daihnak taktak, lawmhnak taktak, hnangamnak taktak a tling tawn.Credit-Ronald Charles Nunuk


Tulio Chin Chief caah ai tlak bakmi Pu Ngai Sak – Hakha Cherry\nHi bantuk caṭial hi kai suum ngai. Riahbuk ca interview ka tuah tawn hna hmanh ah, “Chin Chief hei si law” ti phun khin saduhthah biahalnak khin an ruahnak ka rak khoih tawn hna.\nPu Ngai Sak hi 1988 generation pakhat si ve. Pi Suu kong zong atu i “kan pi, kan nu Suu” ti phun in ai biakter leenmi Langak pawl nak tam tuk in a theitu si. Cu pinah a phungthiamnak bak in Yangon khuapi ah pawcawmnak profesional level lawyer pakhat dirhmun in a dir khotu pa a si.\nHakha Langak sihni cheukhat khi a kuttang ah rian an rak ṭuan bal. Amah sin khin cawngthai khawhnak lam an rak kawl bal.\nMah tluk pa fit pa za si naan, Hakha lei nih a kong kan rak hngalh tuk rih lomi, kan Lai pasal ṭha taktak a si.\nAnih khi kanmah Laimi sin bia a chim tikah tangdor le upatnak tein bia a chim tawn. Kawl pawl lak belte ah, zei bantuk siangpahrang phun thuam le rumra hmanh zahnak a ngei kho lomi, kanmah Chin miphun ca lawng si loin Tlang cungmi hna caah kam a pau ngammi pa salṭha taktak a si. Ka van uar khun biknak pakhat cu, keimah bantuk in, ah-laa-pah-tah laa-pah biahram domh mi faknak chim a thiam lomi pa a si.\nSecond VP2 lawmhnak puai lio ah ka rak itel. Ah-la-pah-tah-la-pah cu a tam tuk lawpaw khi si. Kan puai ah a rak itel bak lomi Pi Suu caah an i ah-laa-pah-tah-laa-pah mi cu si cuh. Pastor koko bak nih “Pi Suu a min thangṭhat si ko seh ti phun deng in an von thlir tuk tikah khan cun…. Laimi hi kan thi a rak pan tuk lawmmam…” ti khi a rak ka ruahter.\nCu lio ah cun kan pu Khong (LHSK) biachim nih ka thinlung cu a rak hnemh ngai. Ah-la-pah-tah-la-pah ai tuahter tuk hmasami bel nih zeidah cang ti phun in a von ka ruahter pah, ka hnak a ka doh pah nain a bia a van pil deuh tikah, ka ruah thiam. Ka upat ngai fawn.\nPu Ngai Sak biachimnak tete zoh khin a lungput zong hmuh khawh ngai a si. Mah miphun cungah cun, santlai lo ca zongah tangdor a thiam lai i miphun dang sinah cun a lu, mipi ṭih tukmi an timi zong khi a ṭih bak hna lai lo ti in ka hmuh. Matupi ca lawng si loin, Chinram pumpi hruaitu dingah ai tlak bakmi pasal ṭha a si.\nCucaah Matu ram kan unau hna nih amah ai cuhnak hmunhma ah cun hmunhma pek bak i kan Chinram caah hmaisuang in lam kan kalter a herhmi phungthiam mifim a si hi kan itlaih khawh a herh ngai.\nRamkhel rianṭuantu dingah khin pol science pawl khi thil thei ah nan ruah men hna lai. Si lo. Pratical ah cun phungthiam pawl khi kan herh hna. Pol science pawl cu journalist ṭuan hna sehlaw ramkhel minung pawl khi an khalh bik hna lai, cucu a si.\nPu Ngai Sak bantuk miphun daw, phungthiam nih kan ram an hruai i mi zapi kan ruahnak an laak ko ahcun, kan ram cu kum 10 chungah Kawlram chungah cun Kawl zaraan banh khawh lomi paradise bantuk ah kan ser khawh lai. Ram sernak strategy hi mah ram daw le mah phun ṭanh nihcun an ingeih dih. A herhlo ah an phuang lo. Kan phuang lo.\nKan miphun nih cozah ser tuah hna ngat seh. Nan theih bal lomi thil tamtuk a ra lai. Kan mifimthiam hna sin in ram sernak caah lam tamtuk thim ding kan ngei te lai.\nZahan zaan Papui nih muilang in biaruahnak a kan tuah pi.